Рабиғел әүүәл | Әбйәлил - Абзелил\nӘбйәлил - Абзелил > яңылыҡтар > Рабиғел әүүәл\n« Анализ о нестабильности и напряженности в мусульманской общине\nАллаһты зекер итеү »\nРабиғел әүүәл — Мәүлет айы. Йәғни пәйғәмбәребеҙ Мөхәммәд, ғәләйһис-ғәләм, ошо айҙың 12-се көнөндә, дүшәмбелә, сәхәр ваҡытында донъяға килә. Миләди йыл иҫәбенсә 571 йылға тура килә. Ә инде айын, көнөн күрһәтһәк, 27 апрель була.\nМөхәммәд, ғәләйһис-сәләм, вафат булғандан һуң байтаҡ ваҡыт үткәс, әрбил дәүләте батшаһы Мөзәфәр әбү Сәғид Күкбури бин Ғәли Биктәкин тигән кеше пәйғәмбәребеҙҙең бөйөклөгөн аңлап һәм ахирәттә уның шәфәғәтенә өмөт итеп, ғәйәт ҙур йомартлыҡ менән табын әҙерләтеп, бик күп кешене ҡунаҡ итеп, мул итеп хәйер-саҙаҡа таратып, байрам үткәрә. Был байрам пәйғәмбәребеҙҙең тыуған көнөнә мәүлиткә бағышлана. Был байрамда Мөхәммәдтең, ғәләйһис-сәләм, тормош юлы бәйән ителә. Пәйғәмбәр, ғәләйһис-сәләм, күрһәткән юл менән барыуҙы өйрәткәндәр, Мөхәммәдте, ғәләйһис-сәләм, маҡтап, шиғырҙар, мөнәжәттәр уҡығандар, ҡиссалар һөйләгәндәр. Был күркәм тантананы үткәреү бүтән илдәрҙең мосолмандарының да күңеленә бик хуш килә, Мәүлит үткәреү ғәҙәте тиҙ тарала.\nМәүлит байрамы ана шул ваҡыттарҙан бирле үткәрелә.\nМәүлит көнөндә, айында фәҡирҙәргә, меҫкендәргә, етемдәргә ярҙам итеү, мохтаждарҙың хәлен еңеләйтеүгә тырышыу, пәйғәмбәребеҙгә салауат әйтеү кәрәк.\nОшолай итеп, пәйғәмбәребеҙҙең шәфәғәтенә өлгәшербеҙ, ин шәәъ Аллаһ.\nРабиғел әүүәлдәге ҡайһы бер көндәр хаҡында\n8-се Рабиғел әүүәл — һижри йылында — Мөхәммәдтең, ғәләйһис-сәләм, Мәккәнән сығып сәхәбәләре менән бергә Мәҙинә ҡалаһына (йәҫрибҡа) килен еткән көнө.\n10-сы Рабиғел әүүәл — Мөхәммәдтең, ғәләйһис-сәләм, хәҙрәти Хәҙисәгә өйләнгән көнө.\n12-се Рабиғел әүүәл — Мөхәммәдтең, ғәләйһис-сәләм, тыуған көнө.\n2-се Рабиғел әүүәл — Мөхәммадтең, ғәләйһис-сәләм, ҡыҙы Фатиманың донъяға килгән көнө. Һижриҙең өсөнсө йылымда хәҙрәти Ғоҫман (Ғуҫман), разыйаллаһу ғәнһү, пәйғәмбәребеҙ Мөхәммәдтең, ғәләйһис-сәләм, Өмөгөлсөм исемле ҡыҙына өйләнә.\nҺижринең 49-сы йылында Рабиғел әүүәл айының бишенсе көнөндә Мөхәммәдтең, ғәләйһис-сәләм, ҡыҙы Фатиманың улы Хәсәнде разыйа ғәнһү, ҡатыны ағыулап үлтергән. Хасәндең ул саҡта 46 йәше тулған була. Хәсәндең ҡустыһы Хөсәйен Хәсәндең мәйетен йыуа, кәфенләй һәм ерләй.\nБыл айҙа (Рабиғел әүүәлдә) «Ҡөрьән»дең ғәҙәттә «Әл-ахзәб» (Фирҡәләр) сүрәһенән (изге китабыбыҙҙа 33-сө сүрә булып килә ул) 38-се аятынан башлап «Мә кәнә»не уҡырға (48-се аяты менән бергә уҡырға) тәҡдим ителә.\nБашҡорт календары, 2004 йыл.\nЭта запись написана автором Назир Сабитов, 07.10.2021 в 01:50, и размещена в категории яңылыҡтар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Үрҙәр яулай Лилиә » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Мәҙәниәт һәм сәнғәт » Үрҙәр яулай Лилиә\n11.08.2018 Үрҙәр яулай Лилиә\nУҡ ата беләһегеҙме? Ә аяҡтар ярҙамында ғына атып, уҡты сәпкә тейҙерә алырһығыҙмы? Был мөмкин түгел, тимәгеҙ. Донъяла, һанаулы ғына булһа ла, быны атҡара алырлыҡ ғәжәп кешеләр бар. Тап уларҙың береһе – башҡорт ҡыҙы Лилиә Ҡолсәйетова. Баштүбән уҡ атыуҙан тыш, һауала туҡымала, түңәрәктәрҙә аҫылынып төрлө трюк башҡарған, һығылмалылығы менән һөйәкһеҙ тойолған зифа буй-һынлы, нәфис, көләс ҡыҙ – цирк артисы. Ярты йыл Кореяла контракт буйынса эшләгәндән һуң, 24 июндән Һиндостанға китте – килешеү шулай уҡ ярты йылға төҙөлгән.\nЛилиә Ырымбур өлкәһенең Энергетик ҡасабаһында йәшәүсе Ринат Зәйет улы менән Роза Ғүмәр ҡыҙының татыу ғаиләһендә тыуып үҫкән. Йәш ата-әсә, ябай инженер менән китапханасы, буласаҡ цирк «йондоҙ»он үҫтерәбеҙ, тип баштарына ла индермәгәндәрҙер, әммә Лилиәне төрлө түңәрәккә ихлас йөрөткәндәр, һәләттәрен үҫтерергә тырышҡандар. Шул уҡ мәлдә көсләп тә шөғөлләндерергә маташмағандар, балаға һайлау мөмкинлеген биргәндәр. Ҡыҙ бейергә лә йөрөгән, һүрәт төшөрөү менән дә мауыҡҡан, йөҙөүгә лә барған, ҡул эштәре түңәрәгендә лә булышҡан, театр студияһында ла уйнаған, хатта бер нисә ай каратэ секцияһына ла йөрөп өлгөргән. Ләкин береһенә лә күңеле артыҡ ятмаған. Ә бер көн әхирәтенә эйәреп цирк студияһына барған да, шунда тороп ҡалған. Ата-әсәһе, был мауығыуы ла тиҙҙән үтер, һыуыныр, тип Лилиәнең цирк менән һаташыуына артыҡ иғтибар бирмәгән. Йәшәй бирә генә цирк сәнғәтенең уның тормошона ныҡлап килеп ингәненә, тамыр йәйгәненә инанғандар.\nЦирк донъяһына башкөлләй ғашиҡ булған Лилиә Өфөләге Республика иҡтисад лицей-интернатына уҡырға ингәс тә, яратҡан шөғөлөнән айырылғыһы килмәй, “Сулпан” цирк студияһында оҫталығын камиллаштырыуҙы дауам итә. Төплө белем, етди һөнәр ҙә ҡамасауламаҫ, тип, Өфө дәүләт иҡтисад һәм сервис институтында инженер-экологҡа уҡығанында Анастасия Кулагинаның шоу-балеты составында эшләй – төрлө сарала сығыш яһай-яһай, һаман камиллыҡҡа ынтыла.\nҮҙенең репертуарына яңынан-яңы трюктар индергән, эҙләнеүҙәр юлында булған гимнастка ауырлыҡтарҙан ҡурҡмай. Тәүҙә ҡатмарлы күренгән трюк та, ентекле өйрәнеп эшләй башлаһаң, ул тиклем ауыр тойолмай, ти:\n– Аяҡтар менән уҡ атыуҙы интернетта күреп ҡалдым, Америкала таланттар бәйгеһендә бер ҡыҙ шул номер менән сығыш яһаны. Был бик ауырҙыр, эшләй алмам, тип уйлаһам да, ошо турала етәксемә әйткәс, ул, әйҙә, эшләп ҡара, тип ҡеүәтләне. Реквизиттарҙы миңә оҫта ҡуллы, алтын башлы атайым эшләп бирә. Был юлы ла атайым менән барып, ян, уҡтар һатып алдыҡ та, шөғөлләнә башланым. Тик бер нәмә лә килеп сыҡманы, атыу түгел, хатта кереште лә тарта алманым. Аҙаҡ, минең интегеүҙәрҙе күреп, атайым үҙе ян яһаны. Шул ян менән, ниһайәт, эш урынынан ҡуҙғалды, һәм минең “Амазонка” номеры барлыҡҡа килде.\nДуҫтары менән походҡа йөрөргә лә, ҡул эштәре менән булышырға ла берҙәй яратҡан Лилиәнең цирк өлкәһендә ҡаҙаныштары байтаҡ. Йәш кенә булыуына ҡарамаҫтан, күптән төрлө халыҡ-ара, Рәсәй, төбәк-ара, республика кимәлендәге конкурстарҙа каучук-эквилибр жанрында уңышлы сығыш яһап, еңеүҙәр яулаған профессионал булараҡ танылып өлгөргән ул.\n– Бала саҡ хыялдарым тормошҡа ашты. Әммә яңы маҡсаттар, ниәттәр һәр саҡ тыуып ҡына тора, шуларға ынтылып, моратыма ирешергә бар көстө һалам, – ти цирк артисы. – Бәләкәй сағымда үтә оялсан инем, сәхнәлә, аренала сығыш яһай башлағас, оялыу хисе менән көрәшергә, уны еңергә тура килде. Аҙнаһына 3 – 4 тапҡыр көсөргәнешле күнекмәләр яһап, кәрәк саҡта көн дә өйҙә күнегеп, ашау йәһәтенән ниндәйҙер сикләүҙәргә күнеп, үҙемде һәр саҡ яҡшы формала тотам. Был миңә ауыр түгел, сөнки яратҡан эшем менән бәйле. Хореография ла, акробатика ла, актер оҫталығы ла талап ителгән эшемдән оло ләззәт алам. Үҙ юлымды табырға, күңелемдәге осҡондо һүндермәй, үҫергә ярҙам иткән атай-әсәйемә, етәкселәрем Нина Давыдова, Евгения Ананченко һәм Анастасия Кулагинаға рәхмәтлемен.\nЙәне, тәне менән цирк донъяһына бирелгән Лилиә һирәк эләккән буш ваҡытын әрәм итмәй, файҙа менән үткәрә: китап уҡый, яңы трюктар өсөн мәғлүмәттәр эҙләй, милли кейем элементтарын эшләй. Яңыраҡ ҡына ныҡышмал ҡыҙ ҡашмауын әҙерләп бөткән – тамырҙарында башҡорт ҡаны аға, милли рух көслө унда.


Беҙ Һеҙҙең менән Аралашыу - Бөтә донъя видео чат! Бөтә ил, сит ил, бөтә донъя.\nҺеҙҙең тулы мәғлүмәт, һеҙ шәхси Хәүефһеҙлек гарантиялана. Һеҙ контакттан булһа, анонимность мәғлүмәт Эсендә, шуға күрә бер кем Дә булғаны бар, хатта әгәр Был тулыһынса гарантиялана. Беҙ бөтә ҡорал һәм ҡорал Биргәнгә, кәрәк беҙҙең кулланыусылар өсөн, башлана.\nТеркәлгән, мөхәббәт тарихы-етди дата Булған хәл-ваҡиғалар өсөн түгел.\nӘгәр һеҙҙе ҡыҙыҡһындырған видеочинать: Чарльстон, Колумбия, Спартанбург, Мирт-Бич, Флоренция, Саммервилл, Рок-Хилл, сайтым һеҙгә Ярҙам итәсәк, беҙгә ҡалған бөтә Рәсәйҙә һәм донъяла яңы проект Менән таныштырҙы.\nМенән Теркәлгән юҡ Донъяла иң Ҙур фотоһүрәттәрҙе Һәм\nбашҡа ҡыҙҙар менән теркәлгән видеочить таныш булмаған онлайн видео чат триллерҙар видеочивать видеочивать ҡарап башҡа танышыу сайттарына теркәлдем секс видео менән танышыу сайты заможняя ҡатын-ҡыҙ менән танышырға теләй чатта теркәлергә рулетка менән телефон без интернета ч рулетка менән ҡыҙы 18 видеочить онлайн рулетка


Хоҙайҙан еңел һынауҙар һорағыҙ...\nУл ауыр хәлдән мин шулай сыҡтым\n12 Октябрь 2018, 16:46\nУЛЫБЫҘ ТЫУҒАС, БӨТӘ ДОНЪЯ ТЫНЫП\nБыл донъяла ниндәй г енә хәл булһа ла, һөйөнөсмө ул, ҡайғымы – барыһы ла кешене һынар өсөн бирелә . Кемдеңдер иңенә – фәҡирлек, кемгәлер – дәрәжә, мал, кемгәлер – бала, ә бәғзеләргә ауырыу кеүек тормош йөктәре төшә . Тик әлеге ауырлыҡты үҙ елкәһендә күтәреү генә һәр кемдең ҡулынан килмәй. Араларында һынауҙарға бирешеп, үҙ-үҙҙәренә ҡул һелтәгәндәр ҙә , Аллаһтың тәҡдиренә риза булып, уны түҙемле һәм сабыр ғына үткәргәндәр ҙә бар. Үҙенә йөкмәтелгән бурысты лайыҡлы үтәү кешенең иманлылығы, сабырлығы һәм рухи көсө хаҡында һөйләй. Аллаһы Тәғәләнең ҡөҙрәте лә киң, ул һынауҙарҙы еңеп сыҡҡандарға сауабын да йәлләмәй.\nБөгөнгө һүҙем яҙмыштарына яҙмыштарына зарланмай, өлөштәренә төшкән бәхетте аҡыл, көс һәм көндәлек эш менән яулаусы “ҡояш малай” үҫтереүсе һоҡланғыс, көслө рухлы дуҫтарыбыҙ –– Гөлназ һәм Азат ХӘКИМОВТАР хаҡында.\nҺәр кеше кескәй сағынан уҡ атай-әсәй булыу теләге менән яналыр ул. Үҙ яртыһын тапҡас та бала ҡосоп һөйөү хыялы ҡул һуҙымындағы аралай яҡыная. Азат менән Гөлназ да шулай, өйләнешкәс тә ғаилә, йәшәү асылына йәм өҫтәүсе бала хаҡында өмөт итә. Оло мөхәббәттән яралған тәүге сабыйҙары тыуғас, шатлыҡтарының сиге булмай. Тик бәхеттәренә ышанмай йөрөгән йәш парҙы медицина хеҙмәткәрҙәре шаҡ ҡатырғыс хәбәр менән ҡаршы ала: “Һеҙҙең сабыйығыҙ Даун сирле булып тыуҙы”... Әлеге әсе һүҙҙәр саҡ атай-әсәй булған йәш парҙың йөрәгенә ауыр йөк булып ята. Һап-һау кешеләрҙең шундай аяныслы һынауға дусар булыуына ышана алмай улар.\n“Улымды ҡулыма алғас, медицина хеҙмәткәрҙәренең сәйерһенеп ҡарауы бер аҙ шикләндерҙе, – тип һүҙ башланы Гөлназ. – Әммә ауырлы саҡта бер ниндәй ҙә норманан тайпылыш күҙәтелмәгәс, артыҡ әһәмиәт бирмәнем. Өҫтәмә анализдар алғас ҡына диагноз иҫбатланды. Ғаиләбеҙ өсөн был көтөлмәгән хәбәр күңелдә мең төрлө хистәр уятты. Берсә яңы ғына тыуға сабыйымды ҡосаҡлап, илереп ҡыуанам, берсә ысынбарлыҡҡа әйләнеп ҡайтам да уйҙар упҡынына тәгәрәйем. Төпһөҙ урман кеүек тойолған диагнозды зиһенемдән ҡат-ҡат үткәргән һайын баштағы уйҙарым бутала, күңел ышанырға теләмәй болоҡһой...\nБала табыу йортонан беҙҙе тура балалар дауаханаһына яңы тыуған сабыйҙар бүлегенә оҙаттылар. Унда бөтмәҫ тикшереүҙәр, медицина процедуралары үтергә тура килде. Дауалаусы табип Наталья Николаевна минең илауҙан шешенеп бөткән күҙҙәремә ҡарап: “Гөлназ, ни эшләүең был? Шундай теремек улың булғанда балауыҙ һығып ултырмайҙар инде! Күреп торорһоң, ул башҡалар кеүек “йәшелсә” булмаясаҡ. Тик уны хәстәрләргә, уның менән шөғөлләнергә кәрәк”, – тип дәртләндереп ебәрҙе. Уның һүҙҙәре миңә ҡанат ҡуйҙымы ни! Үҙемдә ниндәйҙер рухи күтәрелеш тойҙом, һулыштарым иркенәйеп, күҙҙәрем асылып киткәндәй булды. Быға тиклем проблемабыҙ менән күҙгә-күҙ осрашҡан саҡта япа-яңғыҙ ҡалған кеүек инек, баҡтиһәң, сит кешеләр ҙә хәлебеҙгә инә, аңлай белә, хатта ярҙам ҡулы ла һуҙырға әҙер икәнен тойғас, күпкә еңелерәк булып китте.\nЫсынлап та, ни өсөн илап торам һуң әле? Бөтәһенә лә тәтемәгән бала бағыу бәхетенән айырманы Хоҙай. Минең янымда иңен ҡуйыр ирем, атай-әсәйем, яҡындарым, рәхимле кешеләр ҙә бар, тип тыныслана төштөм”.\nӘлеге хәлдән һуң дауаханаларҙа кеше хәлен аңларҙай миһырбанлы белгестәр эшләүе ни тиклем мөһим икәнен аңлай йәш әсә. Һайлау алдында торған мәлдәрҙә парҙарға сир хаҡында дөрөҫ мәғлүмәт, йүнәлеш биреү кәрәк. Юғиһә яҡындарым аңламаҫ тип ҡурҡҡан, кешенән оялған йәштәр хистәр тотҡононан сыға алмай йонсой. Сараһыҙлыҡтан уйланылмаған эштәр ҡылып ҡуйыуы ла ихтимал. Нәҡ шул иғтибар һәм мәғлүмәт етешмәгәнлектән, ҡайһы бер атай-әсәйҙәр, үҙҙәренең эмоцияларына ғына таянып, сабыйҙарын бала табыу йортонда ҡалдырырға ҡарар итә, минеңсә. Эйе, ғүмерлек сирле сабый – һәр ғаилә өсөн тетрәнеү, ныҡлы һынау. Даун синдромлы балаларҙың күҙәнәгендә бер хромосома артыҡ була. Ер йөҙөндә һәр 700-се бала үҙенең енесе, ғаилә, социаль хәле, нәҫеленә ҡарамаҫтан, ошондай диагноз менән тыуа. Ул патология донъяла иң таралған үҙенсәлек тип һанала. Был генетик сиргә дусар булғандар башҡаларҙан тышҡы ҡиәфәттәре, интеллект кимәле менән айырыла, физик үҫеше лә ҡалыша. “Ҡояш балалары” тип аталыуҙары ла юҡҡа түгел. Сөнки улар иҫ киткес алсаҡлығы, ихласлығы, ябайлығы менән үҙҙәренә йәлеп итә, алдаҡты, яһалмалылыҡты күтәрә алмай, һиҙгерлектәре менән хайран ҡалдыра. “Ҡояш балалары” ни тиклем күберәк ғәҙәти тормош мәшәҡәттәре араһында ҡәҙимге кешеләр менән аралашып йәшәй, шул тиклем нығыраҡ үҫешә, йәмғиәткә яраҡлашырға һәләтле тип иҫәпләй белгестәр. “Ҡояш малай” – Ғилемдәргә лә быйыл алты йәш тулды. Ул тыныс холоҡло, сабыр, йомарт күңелле малай. Донъяны балаларса бер ҡатлылыҡ, сафлыҡ менән ҡабул итә, асыҡ күңелле кешеләрҙе ярата, ихлас ҡыуана, башҡаларҙы ла шатлан дыра белә. “Барлыҡ сирҙәрҙең дауаһы – һөйөү, – тине әсә кеше һүҙен дауам итеп, – “Ҡояш балалары” наҙға айырыуса мохтаж. Үҙҙәре лә нескә күңелле булыу сәбәпле, тирә-йүндәгеләрҙән дә тик ыңғай ғына хистәр алырға ынтыла, яһалмалылыҡты үҙһенмәй. Ҡаты бәғерле, эскерле кешеләрҙән ситләшә. Туҡтауһыҙ тәнҡитләүҙе, кеше араһында кәмһетеүҙе ауыр кисерә. Шуға ла иң беренсе сиратта уларҙы нисек бар, шулай ҡабул итергә өйрәнеү мөһим.


Алдағы сығарылыштарҙа беҙ Абхазияла ял итеүсе яҡташтарыбыҙҙың ил сигендә16 сәғәт буйы автобус көтөүе тураһында хәбәр иткәйнек. 70-тән ашыу кеше төндө асфальтта үткәрә. Һәм бөгөн турфирманың башҡа һыймаҫлыҡ вайымһыҙлығы ҡорбандары Өфөгә ҡайтып етте. Үҙҙәрен тыуған яҡтарына алып ҡайтасаҡ автобусты туристар Краснодар крайы полицияһы һәм ҡотҡарыусылар ярҙамында эҙләргә мәжбүр була. Уларға ғаиләләре менән ял итергә китеүселәр турфирманан аныҡ яуап ала алмағас мөрәжәғәт иткән.\nБыйылғы ялын Өфө туристары оҙаҡ ҡына онотмаясаҡ әле. Рәсәй менән Абхазия сигендә улар 18 сәғәт автобус көтөргә мәжбүр була. 30 градус эҫелә балар һәм уларҙың ата-әсәләре көнө буйы ерҙә ултыра.\nЯл итеүселәрҙе Рәсәй сигенә тиклем Абхазия автобусы алып килә. Бында улар икенсе транспортҡа күсеп ултырырға тейеш була. Ләкин сәфәр ойоштороусыһы, "Һары сумаҙан" фирмаһы уйлауынса килеп сыҡмай. Автобус туристарҙы көндөҙгө 12 урынына таңғы 6-ла ғына килеп ала. Турфирма етәкселеге беҙгә эштең нимәлә булыуын да аңлатманы тип зарлана сәйәхәтселәр.\nТотҡарлыҡты турфирма етәксеһе автобус боҙолоуо менән аңлата.Һөҙөмтәлә туристар Өфөгә ике көнгә һуңлап ҡайта. Ләкин көтөлгән автобус килгәс тә мажаралар дауам итә, ул Волгоградта ҡабаттан боҙола, транспорт сараһын икенсегә алмаштыралар. Даими диңгеҙ буйына автобус турҙары ойоштороусы фирма етәксеһе автопарктың иҫке булыуына һылтана.\nӘле рейсҡа сыҡҡан тарнспорт сараһының техник торошон юл хәрәкәте инспекторҙары ла, транспорт күҙәтеү органдары ла тикшерә алмай. Әгәр ҙә водителдең путевкаһы һәм пассажир ташыуға рөхсәт ҡағыҙҙары бар икән, юлдар асыҡ. Автобустың техник торошо өсөн ҡултамғаһын ҡуйған механик яуаплы. Шулай итеп үҙенең автопаркы һәм уларҙы хеҙмәтләндереүсе белгестәре булған ойошмаға саҡ йөрөгән техникаһын да сәфәргә сығарырға ҡыйын түгел. Бындай компаниялар өсөн пассажирҙар бары тик килем сығанағы, уларҙың ихтыяждары аҙаҡҡы урында тиергә лә була.\nӨфө туристарын алып ҡайтҡан был Волгоград автобусы бөгөн кис кире юлға сыға. Һәм ул әлбиттә буш ҡайтмаясаҡ, "Һары сумаҙан" турфирмаһы уға диңгеҙ буйында ял итергә теләүселәрҙең сираттағы партияһын ултыртып ебәрәсәк. Ләкин был автобус тик Волгоград ҡалаһына тиклем барасаҡ, артабан кешеләр Өфөгә ҡайтышлай юлда боҙолған автобусҡа күсеп ултырырға тейеш. Водителдәр уны еренә еткереп йүнәткәнме һәм ул диңгеҙ буйына барып етерме? Һорауға яуапты күрәһең турфирма етәкселеге үҙе лә белмәй.\nШулай ҙа "Һары сумаҙан" турфирмаһы отпуск кәйефен ҡырған туристарҙың дәғүәһен яуапһыҙ ҡалдырмаҫҡа вәғәҙәләй. Ойошма етәкселеге мажаралы ял өсөн компенсация түләргә йә мәсьәләне башҡаса хәл итергә әҙер булыуын билдәләй. Яҡтар йәкшәмбе көн осрашырға килеште.


Закондың көсө – уның үтәлеүендә, – тиҙәр суд приставтары\n2009 йылдан башлап йыл һайын 1 ноябрҙә Рәсәйҙә Суд приставтары көнө билдәләнә. Беҙҙең илебеҙҙә суд приставтары тураһында беренсе иҫкә алыуҙар Рәсәй феодаль тарҡаулыҡ осоро документ акттарында осрай. 16-17 быуаттарҙа Рәсәйҙә норматив-хоҡуҡи документтарҙы глобаль системалаштырыу менән берҙәм суд системаһы ойошторола.\n2009 йылдан башлап йыл һайын 1 ноябрҙә Рәсәйҙә Суд приставтары көнө билдәләнә.\nБеҙҙең илебеҙҙә суд приставтары тураһында беренсе иҫкә алыуҙар Рәсәй феодаль тарҡаулыҡ осоро документ акттарында осрай. 16-17 быуаттарҙа Рәсәйҙә норматив-хоҡуҡи документтарҙы глобаль системалаштырыу менән берҙәм суд системаһы ойошторола.\nТап ошо осорҙа суд пристав-тарының хоҡуҡи статусы аныҡ билдәләнә, ә уларҙың функциялары ҡануни нығытыла. Бөгөн Федераль суд приставтары хеҙмәте – суд эшмәкәрлегендә билдәләнгән тәртипте тәьмин итеү, суд акттарын, башҡа органдар һәм вазифалы кешеләр акттарын үтәү буйынса, шулай уҡ хоҡуҡ ҡулланыу функцияларын башҡарыусы федераль башҡарма власть органы булып тора.\nСуд приставтарының Йылайыр район бүлегендә тик маҡтау һүҙҙәренә лайыҡ кешеләр эшләй. Бүлек начальнигы – өлкән суд приставы Ф.И.Илбаҡовтың әйтеүенсә, һәр ҡайһыһы үҙенә йөкмәтелгән хеҙмәт бурыстарын намыҫ менән башҡара. Фаяз Иҡсан улы судта тейешле тәртипте тәьмин итеүсе приставтар Алексей Александрович Романов менән Александр Владимирович Бакановтың (уны һеҙ һүрәттә күрәһегеҙ), үтәтеүсе приставтар Андрей Александрович Баскаков менән Павел Анатольевич Мамыкиндың үҙ бурыстарын уңышлы башҡарыуын айырыуса маҡтап телгә ала.


«Полиэф» үҙ хеҙмәткәрҙәре балаларының йәйге ялын ойошторҙо // Йәмғиәт | новости башинформ.рф\n«Полиэф» үҙ хеҙмәткәрҙәре балаларының йәйге ялын ойошторҙо\n16:27, 29 июля 2010 Йәмғиәт\nБыйыл йәй «Полиэф» асыҡ акционерҙар йәмғиәте хеҙмәткәрҙәренең 85 балаһы сәләмәтләндереү лагерҙарында ял итәсәк.\n30 бала ике сменала Ҡара диңгеҙ яры буйында, «Юность» лагерында (Шепси ҡасабаһы) ял итә.\n55 малай һәм ҡыҙ үҙ каникулын «Зарница» балалар сәләмәтләндереү лагерында үткәрә. Һәр смена 21 көн дауам итә. Был ваҡыт эсендә балалар спорт һәм күңел асыу сараларында ҡатнашырға, үҙ һәләттәрен күрһәтергә, яңы дуҫтар табырға өлгөрә.\nШуны әйтергә кәрәк, ата-әсәләрҙең балаларының йәйге ялына сығымдары ғаилә бюджетына артыҡ ҙур көс һалмай. «Зарница»ға путевкалар һатып алыуға төп сығымдар эш биреүсегә һәм республика бюджетына төшә, ә «Юность»ҡа — «Полиэф» асыҡ акционерҙар йәмғиәтенә һәм предприятиеның профсоюз комитетына.\nТеги: балаларҙың йәйге ялы, полиэф


Радий Хәбиров республика биләмәһендә коронавирус инфекцияһы таралыу хәүефен кәметеү маҡсатында өҫтәмә сараларҙы раҫланы - Правительство Республики Башкортостан\nБашҡортостан Башлығы Радий Хәбиров республика биләмәһендә коронавирус инфекцияһы таралыу хәүефен кәметеү маҡсатында өҫтәмә сараларҙы раҫланы. Улар 26 марттан үҙ көсөнә инә.\nШулай итеп, сит илдән ҡайтҡандар 14 көн үҙаллы изоляцияға китергә, эшкә, йәмәғәт урындарына йөрөмәҫкә тейеш. Ошо уҡ сара 65 йәштән өлкән, эшләмәгән оло йәштәгеләргә лә кәңәш ителә.\n23 марттан 1 апрелгә тиклемге мәктәп каникулында өҫтәмә белем биреү учреждениеларының эшмәкәрлеге туҡтатыла. 2 апрелдән белем биреү учреждениелары дистанцияла уҡытыу формаһына күсергә тейеш.\nДокумент шулай уҡ күңел асыу һәм ял учреждениеларының, физкультура һәм спорт объекттарының, шул иҫәптән бассейндарҙың, фитнес-үҙәктәрҙең эшмәкәрлеген туҡтата.\nУнан тыш, йәмәғәт туҡланыуы урындарында залда 50 һәм унан да күберәк кешеләр бер юлы булырға тейеш түгел. Иҫәпләшеү формаһы күп осраҡта ҡулаҡсаһыҙ булырға, кешеләрҙе дистанцияла хеҙмәтләндереүгә өҫтөнлөк бирелергә тейеш.\nРеспубликаның Мәғариф һәм фән министрлығына бушлай туҡланыуға хоҡуғы булған балаларға аҙыҡ-түлек йыйылмаһын биреүҙе ойоштороу зарур, шул иҫәптән дистанцияла белем алған осорҙа ла.\nРеспубликаның Сәнәғәт һәм энергетика, Һаулыҡ һаҡлау министрлығы индивидуаль һаҡланыу саралары менән тәү сиратта медик-инфекционистарҙы тәьмин итергә тейеш.


Өфөнөң «Таң» ҡунаҡханаһында йәшәүселәр менән бәхәс ҡорал ҡулланыу менән тамамланды\nИке кеше һәләк булған, береһе ауыр яраланған.\nЭҙәрлекләүҙән ҡурҡып, яман уйлы кешелер ҡунаҡхана хеҙмәткәре һәм күршеләрен аманатҡа алған. Бәхеткә, был ни бары күнекмә сценарийы. Ваҡиға урынына Федераль именлек хәҙмәте, Эске эштәр һәм Ғәҙәттән тыш хәлдәр министрлығы хеҙмәткәрҙәре тиҙ арала килде. Өфөлә террорға ҡаршы операция режимы иғлан ителде. Номерҙарҙың береһендә бикләнгән террорсыларҙың ҡорал һалыуҙан баш тартыуҙарын белдергәс, штурмлау тураһында ҡарар ҡабул ителә. Һөҙөмтәлә терросылар ҡулға алына, аманатҡа алыусылар азат ителә, шартлатҡыстар зарарһыҙландырыла. Шулай итеп, тәртип һаҡлау органдары хеҙмәткәрҙәре террорға ҡаршы операция шарттарында күрелгән сараларҙы ғәмәлдә һынап ҡараны.


Яҡындарына нур өләшеп йәшәй » Яйыҡ гәзите | Газета Яик\nЯйыҡ гәзите » Мәғариф, мәҙәниәт » Яҡындарына нур өләшеп йәшәй\nАзизовтар сәнғәт менән дуҫ. Ғаилә башлығы гармунда оҫта уйнай, йырлай ҙа. Әйткәндәй, Рөстәм заманында тиҫтерҙәре менән «Йүрүҙән» төркөмө ойош-тороп, ауылдар буйлап сығыш яһаған. Эльвира үҙе лә элек бейеү түңәрәгенә йөрөгән. Аталары гармунды ҡулына алыу менән балалар ҙа инәлтеп тормай, тыпыр-лашып бейергә төшәләр, ҡушылып йырлайҙар.\n- Балалар өсөн үҙешмәкәр түңәрәктәр юҡ, киләһе йыл Уральскиға йөрөтөрбөҙ, тип торабыҙ. Йыр-бейеүгә һәләттәрен ваҡытында үҫтерергә кәрәк, - ти әсәй.\nАзизовтар йәмәғәт тормошонда ла әүҙем ҡатнаша. Байрам сараларынан ситтә ҡалғандары юҡ. Эльвира ҡул эштәренә оҫта, зауыҡлы итеп бәйләм бәйләй.\n- Бешергән бәлештәре, татлы тәмлекәстәре телеңде йоторлоҡ. Мәктәп йәрминкәләрендә ул килтергән тәм-томдарҙан өҫтәл һығылып тора, - ти әхирәттәре уның хаҡында һоҡланып.\nҠар-боҙҙан һындар эшләү менән дә мауыға ул. Йыл һайын Яңы йыл байрамы уңайынан йортоноң баҡсаһында, магазин алдында төрлө әкиәт геройҙарын тиҙ арала «ултыртып» та ҡуя.\n- Был сарала ғаиләбеҙ менән ҡатнашабыҙ, тип әйтергә була. Ирем ҡар ташый, мин яһайым, ә балалар буярға ярҙамлаша. Былтыр күрмәй ҙә ҡалғанмын, магазинда булышҡансы, бәләкәстәр эт һынын зәңгәр төҫкә буяп та ҡуйғандар, - тип көлә Эльвира.\nАзизовтар былтыр фигуралар яһау, йорт биҙәү буйынса конкурста беренсе урын алғандар. Быйыл, эштә булғас, ваҡыты етмәгән, үҙҙәре өсөн генә эшләгәндәр.\nКүпләп мал-тыуар аҫрайҙар, артҡанын Белорет ҡалаһы баҙарына алып барып һаталар. Йәйгеһен күмәкләшеп еләк йыялар, хатта, кескәй Русланды ла ҡа-лдырмайҙар. Бәләкәс мыжымай ғына тырышып еләк сүпләй. Ғаилә ҡаҙнаһына үҙ өлөшөн индерә.\nБылтыр ошо рәүешлә 30 мең һумлыҡ килем туплағандар. Был аҡсаға мәктәп өсөн кәрәк-яраҡ һатып алғандар. Ғаиләнең хыялдары яҡшы һәм изге, ҡала ситендә йорт алып, шунда төпләнергә ниәтләйҙәр.\n- Нимә тиһәң дә, ҡалала балалар өсөн мөмкинлектәр күп. Уларҙың киләсәген алдан ҡайғыртырға кәрәк, - ти Эльвира Азизова.\nГүзәл ханымға артабан да яҡындарына терәк булып, балҡып йәшәүен теләйбеҙ.\nЕләк йыйҙым силәк- силәк\nИл етәкселеге нисек кенә, тормошобоҙ яҡшы, халыҡ етеш йәшәй, тип тынысландырырға тырышмаһын, һүҙҙең дөрөҫө кәрәк, кешеләргә донъя көтөүе ауырлашты.... Тотош уҡырға\nАуылдарҙа байрам рухы\nҺуңғы йылдарҙа ауылдарҙа Яңы йыл байрамы алдынан йорттарҙы, ағастарҙы гирляндалар, боҙ фигуралары менән биҙәй башланылар. Күптән матур традицияға... Тотош уҡырға\nЙәй айында район хужалыҡтары араһында машина менән һыйыр һауыу операторҙарының конкурсын уҙғарыу күптән матур традицияға әйләнгән. Быйыл сара Рысай... Тотош уҡырға\nҺәйтәк ауылында йырға моңға-маһир халыҡ йәшәй. Әсәләр көнө уңайынан ауылыбыҙҙың ҡатын-ҡыҙҙары, ир-аттары клубта матур концерт ойошторҙо. Сараға... Тотош уҡырға\nЮбилейың ҡотло булһын\nБыйыл «Ләйсән» халыҡ бейеүҙәре ансамбленең ойошторолоуына 50 йыл. 1964 йылдың мартында данлыҡлы «Байрамғол» совхозының үҙ бейеү ансамбле барлыҡҡа... Тотош уҡырға


Яңы уҡыу йылы башланыуға һәм Ҡаҙан ҡалаһының 1000 йыллығ ын байрам итеү сараларына ҡарата ойошторолған терроризмға ҡа ршы операция тамамланды. Милиция постары янынан уҙған һәр ма шина тиерлек етнекле тикшереүҙәр үтте.\nБР Эске эштәр министрлығының матбуғат хеҙмәте хәбәр итеүен сә, ике аҙна барған акция барышында 4800-ҙән ашыу енәйәт тер кәлгән, 3700 шикле кеше асыҡланған һәм енәйәт ҡылып эҙләүҙә булған 277 кеше табылған. Операция ваҡытында шулай уҡ милици онерҙар ҡулына бер мең берәмек ҡорал һәм законһыҙ һаҡланған 22 ҡорал эләгә. 17 енәйәт эше ҡуҙғатыла. Закон буйынса ҡорал\nһаҡлау ҡағиҙәләрен боҙған кешеләрҙән 757 ҡорал тартып алына .\nМилиция хеҙмәткәрҙәре баш ҡаланың Калинин районында йөрөп ятҡан асарбаҡ ҡулында револьвер һәм патрондар табалар. Үҙ си ратында ул револьверҙы бер ай элек сүп-сар өйөмө аҫтында таб ып алыуы тураһында хәбәр итә. "Үҙәк баҙар" туҡталышында ҡулғ а алынған ир-ат кеҫәһенән "ТТ"пистолетының ун алты патроны т абыла һәм уға енәйәт эше ҡуҙғатыла.\nОперация барышында табылған 133 килограмм наркотик юҡҡа сы ғарылды. Стәрлетамаҡта йәшәгән хужабикә үҙ баҡсаһында кишер һәм картуф менән бер рәттән киндер үҫемлеген үҫтергән. Һаҡта\nтороусылар уның өйөнән 96 килограмм тыйылған үҫемлек таба. Өфөлә йәшәгән 27 йәшлек эшһеҙ өйөнән 11 грамм героин табыла.\nМашиналар урлау осраҡтары ла теркәлгән. Стәрлетамаҡ егете һәм Күгәрсен районында йәшәгән 25 йәшлек ҡыҙ сит ихатала тор ған машинаны урлап тотола. Ике осраҡта ла машина үҙ эйәләрен ә ҡайтарыла.\nТерроризмға ҡаршы йүнәлтелгән бындай операциялар башҡа енә йәт эштәрен асыҡлауға булышлыҡ итә, тип белдерҙе БР Эске эшт әр министрлығының штаб начальнигы урынбаҫары, инспекция нача льнигы Фәнил Фәттәхов.


Орлов районы (Ростов өлкәһе) — Башҡорт Википедияһы\nОрлов районы (Ростов өлкәһе)\nОрлов муниципаль районы\n11 Муниципаль берәмек\nРайон Хәкимиәте башлығы\nОрлов районы — Рәсәй Федерацияһының Ростов өлкәһе составындағы муниципаль берәмек.\nАдминистратив үҙәге — Орлов ҡасабаһы. Дондағы Ростовҡа тиклем алыҫлыҡ — 250 км.\nОрлов районына муниципаль берәмек булараҡ 1934 йылдың 28 декабрендә нигеҙ һалынған.\n1917 йылдағы революцияға тиклем район биләмәһе Дон ғәскәре өлкәһенең Сальск округы составына инә. Яңы административ бүленеш һөҙөмтәһендә 1924 йылда Орлов өлкәһе ойошторола, ул һуңынан 1926 йылда бөтөрөлә. 1935 йылда район яңынан тергеҙелә, ә 1963 йылда тағы бер тапҡыр бөтөрөлә. Ростов өлкәһе башҡарма комитетының 1962 йылдың 16 октябрендәге ҡарары менән, Орлов станицаһы эшселәр ҡасабаһы статусы ала. 1965 йылдың ноябрь айында район тулыһынса тергеҙелә.\nРайон Ростов өлкәһенең көньяҡ-көнсығыш өлөшөндә урынлашҡан һәм төньяҡтан Ростов өлкәһенең Мартынов һәм Зимовников райондары менән, көнсығыштан Ростов өлкәһенең Ремонтненский районы менән, көньяҡтан Ҡалмыҡ Республикаһы менән, көньяҡ-көнбайыштан һәм көнбайыштан Ростов өлкәһенең Пролетар районы менән сикләнгән.\nРайон ике тупраҡ зонаһы сигендә урынлашҡан — ҡара тупраҡ һәм ҡыҙғылт ҡара.\n↘39 118 ↘38 650\nОрлов районы составына 11 ауыл биләмәһе инә:\nВолочаевское ауыл биләмәһе (Волочаевский ҡасабаһы; Маныч ҡасабаһы; Правобережный ҡасабаһы; Рунный ҡасабаһы; Стрепетов ҡасабаһы; Чабрецы ҡасабаһы)\nДон ауыл биләмәһе (Гундоров утары; Дон утары; Ребричанский утары; Романов утары; Шалгаков утары)\nКаменно-Балковское ауыл биләмәһе (Таш Балка утары; Грек утары; Журавлев утары; Комарьки утары;Красное Знамя утары; Лагерный утары; Малая Каменка утары; Нижнеталовый утары; Ленин Ордены утары ; Троицкий утары)\nКамышев ауыл биләмәһе (Камышевка утары; Новоегорлыкский утары; Таловый утары; Тарасов утары ; Чернозубов утары)\nКрасноармейский ауыл биләмәһе (Красноармейский ҡасабаһы; Верхнетавричанский утары; Ленинский утары; Нижневерхоломовский утары; Нижнетавричанский утары; Раздорский утары; Русский утары; Садовый утары; Старопесчаный утары; Токмацкий утары; Широкий утары)\nКурган ауыл биләмәһе (Курганный утары; Верхневодяной утары; Нижнеантоновский утары; Терновой утары)\nЛуганский ауыл биләмәһе (Быстрянский утары; Кундрюченский утары; Курмоярский утары; Луганский утары; Куреный Разъезд утары)\nМайорский ауыл биләмәһе (Майорский утары; Ермаков утары; Красный Октябрь утары; Успенский утары)\nОрлов ауыл биләмәһе (Орлов ҡасабаһы)\nОстровянский ауыл биләмәһе (Островянский утары; Андрианов утары; Большевик утары; Верхнезунды утары; Веселый утары; Нижнезунды утары)\nПролетарский ауыл биләмәһе (Пролетарский утары; Львов утары; Николаевский утары; Черкесский утары)\n2015 йылдың 26 мартынан — Канатова Валентина Егоровна\n2015 йылдың 26 мартынан — Харенко Юрий Викторович\nИҡтисадтың нигеҙен ауыл хужалығы етештереүе менән эшкәртеү сәнәғәте, ауыл хужалығы машиналары төҙөү, стена ҡороу өсөн материалдар етештереү, юл төҙөү, фәнни-тикшеренеү эше, тимер юл һәм автомобиль ташыуҙары тәшкил итә.\nОрлов ҡасабаһындағы һәләк булған яугирҙәргә мемориал һәм 1943 йылдағы туғандар ҡәберлеге. Мемориал янындағы туғандар ҡәберлегендә 1119 кеше ерләнгән, 185 кешенең исемдәре билдәле. Элек бында ҡыҙыл йондоҙло ағас обелиск ҡуйылған булған. 1954 йылда бөтә кәүҙәһе менән эшләнгән һалдат һынынан ғибәрәт булған һәйкәл ҡуйыла. 16 йылдан һуң һәйкәл һүтеп алына һәм «Бында Орлов станицаһын азат иткәндә батырҙарса һәләк булған һалдаттар һәм офицерҙар ерләнгән» тигән яҙыу менән тимер-бетон плита ҡуйыла. 1973 йылда һуғышта һәләк булған һалдат һәм офицерҙарға мемориал асыла.\nОрлов районында дәүләт һаҡлауында торған 150 археологик ҡомартҡы бар. Улар араһында: «Черкесский» Ҡурған төркөмө, «Орлов I» Ҡурғаны, «Нижнетаврический I» Ҡурғаны, «Красноармейский I» Ҡурғаны.\nҠасабаны азат итеүселәргә һәйкәл — Орлов ҡасабаһында постаментта пушка.\nОрлов ҡасабаһында Пресвятая богородица Раштыуаһы сиркәүе.\nРебричанский утары өсөн 1943 йылдың ғинуарында барған алышта һәләк булған яугирҙәрҙең (195) туғандар ҡәберендә һәләк булған яугирҙәргә һәм яҡташтарға мемориал. Бында 253 яугирҙең кәүҙәһе ята.\nКурганный утарында яугир-ауылдаштарға мемориал. Ауыл мәҙәниәт йорто эргәһендәге скверҙа урынлашҡан. «Бер кем дә, бер нәмә лә онотолмай» тигән яҙыулы ике ауыш стеланан ғибәрәт. Һәйкәлдең нигеҙендә Бөйөк Ватан һуғышы йылдарында һәләк булған ауылдаштарының исемдәре яҙылған плита ҡуйылған.\nОрлов районының археология ҡомартҡылары:\n«Черкесский I» ҡурған төркөмө (2 ҡурған).\n«Черкесский I» ҡурған төркөмө (2ҡурған).\n«Курганный I» ҡурған төркөмө (2ҡурған).\n«Курганный I» ҡурған төркөмө (2 ҡурған).\n«Нижнеантоновский III» ҡурған төркөмө (13 ҡурған).\nРостов өлкәһенең Орлов районында иҫәптә бөтәһе 150 археология ҡомартҡыһы бар.\nhttps://ba.wikipedia.org/w/index.php?title=Орлов_районы_(Ростов_өлкәһе)&oldid=674086 ҡабул ителгән\nБыл бит һуңғы тапҡыр 20:50 14 апрель 2017 үҙгәртелгән.


БРИКС илдәре саммиты 2015 йылдың 9-10 июлендә Өфөлә үтә\nКисә ил Президенты Владимир Путин Бразилияла ойошма илдәре вәкилдәренең киңәйтелгән ултырышында ҡатнашыусыларҙы Башҡортостандың баш ҡалаһына саҡырҙы.\nӨфөлә уҙасаҡ саммит тураһында һүҙ Бразилияла ойошторолған матбуғат конференцияһында ла ҡуҙғатылды. Унда Рөстәм Хәмитов республикала халыҡ-ара саммиттарға әҙерлек барышы хаҡында һөйләне. Билдәләнеүенсә, бөтәһе лә план буйынса бара. Объекттарҙы яңыртыу һәм төҙөүҙә ҡыйынлыҡтар юҡ. Барлыҡ биналар һәм ҡоролмалар, ҡунаҡханалар 2014 йыл аҙағы - 2015 йыл башына тиклем әҙер булырға тейеш.


15 Ғинуар 2011, 14:51\nИшембай яҡтарында башҡорт халҡының бөйөк улы Әхмәтзәки Вәлиди Туғандың тыуыуына 120 йыл тулыуға арналған саралар, шул иҫәптән уның исемен йөрөткән 2-се республика башҡорт гимназия-интернатында Башҡортостандың 30 районы һәм унлаған ҡалаһынан килгән 150-нән ашыу уҡыусы ҡатнашлығында «Вәлиди уҡыуҙары» республика фәнни-ғәмәли конференцияһы тамамланып та өлгөрмәне, Башҡортостан Яҙыусылар союзы идараһы рәйесе урынбаҫары, шағир ҡәҙим Аралбаев етәкселегендә бер төркөм яҙыусылар «десанты» килеп тә төштө. Уға Стәрлетамаҡ яҙыусылар ойошмаһы рәйесе Хәмит Ирғәлин етәкселегендә тағы ла яҙыусылар ҡушылды.\nОсрашыу Ишембай районы хакимиәте башлығы Марат Хөсәйен улы Ғайсиндың ҡыҫҡаса матбуғат конференцияһынан башланып китте. Район башлығы Ишембайҙың үткәне, бөгөнгөһө менән таныштырып, бер ни тиклем киләсәккә лә күҙ ташланы. Юрматы башҡорттарының символы – Торатау проблемаларын да урап үтмәне. Изге тауҙы ете-ят эшҡыуарҙарҙан ҡурсалау һәм һаҡлау өсөн мемориаль үҙәк булдырыласаҡ һәм финансланасаҡ, тине ул.\nПрограмманың икенсе өлөшө Зәки Вәлиди исемендәге 2-се республика башҡорт гимназия-интернаты уҡыусылары һәм уҡытыусылары менән осрашыуға арналды. Уның директоры Әхәт Ваһаповтың әйтеүенсә, бөгөн бында башлыса көньяҡ райондарҙан һәм хатта сит өлкәләрҙән йыйылған 600-ҙән ашыу бала белем ала. Әйткәндәй, «Вәлиди уҡыуҙары» барған көндәрҙә «Вәлиди хаҡында уҡыусылар ижады» секцияһы «Вәлидигә йыр» тигән йыйынтыҡ сығарырға өлгөрә. Унда бөйөк шәхескә арналған ҡобайыр, шиғырҙар, иншалар, нәҫерҙәр тупланған.\nОсрашыуҙа сығыш яһап, Башҡорт дәүләт университеты профессоры, яҙыусы Тимерғәле Килмөхәмәтов былай тине:\n– Беҙҙең быуын Зәки Вәлидигә ҡағылышлы ике дәүерҙә йәшәне. Тәүгеһендә уның исемен «халыҡ дошманы» тип ҡанға һеңдерһәләр, икенсеһендә ул башҡорт милли хәрәкәтен башлаусы һәм аҙағына тиклем етәкләүсе оло шәхес, халҡыбыҙҙың һәр төрлө нәжестәрҙе еңеп сыҡҡан бөйөк улы булараҡ күҙ алдына килеп баҫты. Уның хаҡында Роберт Байымов «Сыбар шоңҡар» романын, Нәжиб Асанбаев «Вәлиди» пьесаһын ижад итһә лә, беҙ был бөйөк шәхестең тормош юлын, милли азатлыҡ өсөн көрәшен, ғилми хеҙмәттәрен тағы ла тәрәнерәк, тулыраҡ өйрәнеп, халыҡҡа еткерергә бурыслы.\nШағир, Салауат Юлаев исемендәге дәүләт премияһы лауреаты Ирек Кинйәбулатов Башҡорт дәүләт университетына Әхмәтзәки Вәлиди Туғандың исемен биреү зарурлығын күтәреп сыҡты. Тәҡдим тамашасыларҙа киң яҡлау тапты.\nДесанттың артабанғы юлы Зәки Вәлидиҙең тыуған төйәгенә – Ишембайҙан 50 саҡрым төньяҡ-көнсығыштараҡ ятҡан Көҙән ауылына йүнәлә. Баҡай, Имәнле, Сиреш, Осло, Урта, ҡарлы беләк тауҙары менән уратылған был төҙөк һәм күркәм ауылдың 300-гә яҡын йортонда 900-ҙән ашыу кеше йәшәй икән. Элекке мул тормошло «Шишмә» колхозын да заманыбыҙҙың буранлы түңкәрелештәре үтмәгән. Ауыл хакимиәте башлығы Айрат Алтынбаев бөгөн бында ҡырҡтан ашыу фермер хужалығы, таҡта ярыу цехы булыуы, 75 кешенең ситкә йөрөп эшләүе, 254 пенсионер барлығы, тик бер генә Бөйөк Ватан һуғышы ветеранының ҡалыуы, быйыл 21 баланың донъяға килеүе тураһында һөйләне.\nҡайһы бер район үҙәктәрендәге мәҙәниәт һарайҙарына биргеһеҙ ауыл мәҙәниәт йортона байтаҡ халыҡ йыйылғайны. Улар алдында сығыш яһап, ҡәҙим Аралбаев, Ишембай районы хакимиәте башлығы урынбаҫары Гүзәл Шаһиева, «Башҡортостан уҡытыусыһы» журналының баш мөхәррире, Ишембай районы егете Салауат Кәримов, яҙыусылар Рәшит Низамов, Фәрзәнә Ғөбәйҙуллина, Стәрлетамаҡ дәүләт педагогия академияһы уҡытыусыһы Рита Фәтҡуллина, З. Вәлиди исемендәге гимназия-интернат уҡытыусыһы, шағирә Ғәлиә Кәлимуллина һәм башҡалар бөйөк яҡташтарының көрәш юлына тағы ла байҡау яһаны, уға арналған шиғырҙарын уҡыны, ә урындағы үҙешмәкәр артистар уның хаҡында яңы йырҙарҙы йырлап ҡыуандырҙы.\n1992 йылда асылған Башҡортостан Республикаһының Милли музейы филиалы – Әхмәтзәки Вәлидиҙең йорт-музейы үҙенең күркәмлеге, экспонаттарының байлығы менән ҡунаҡтарҙы таң ҡалдырҙы. Уның ҙур залы алдындағы өҫтәлгә Златоуст, Стәрлетамаҡ, Өфө, Минзәлә өйәҙҙәренең географик карталары йәйеп һалынған, Зәки Вәлидиҙең балауыҙҙан яһалған һыны ултыра. Уның үткер күҙҙәре күҙлек аша алыҫҡа – киләсәккә төбәлгән һәм ул бына-бына:«Минең эшемде онотмағыҙ, уландар, уны дауам итегеҙ!» – тип әйтер һымаҡ.\nМузей директоры, З. Вәлидиҙең өс туған ҡустыһы Кәрим Шәйәхмәтов менән ғилми хеҙмәткәр Клара Аҡҡолова яҙыусыларҙы Башҡортостан автономияһына нигеҙ һалыусының тормошо, көрәше, донъя фәнендәге асыштары менән таныштырҙы, Көҙән ауылының тарихы, бөгөнгөһө тураһында һөйләне.\nЭйе, көҙәндәр үҙҙәренең ауылдашын онотмай, бында һәр кем уның һүнмәҫ, һүрелмәҫ рухы менән йәшәй, уға ҡағылышлы иҫтәлектәрҙе ҡәҙерләп һаҡлай, Вәлиди эҙҙәрен һыуындырмай, ҡырау төшөрмәй, үлән үҫтермәй.\nБашҡортостан яҙыусылар «десанты» ағзаһы.


Һөйөнсө, яңы китап! “Ҡош юлы”\n20 Февраль 2019, 19:21\n2018 йыл Вәғиз Мөхәмәтшәриф улына тағы ла ҙурҡыуаныс алып килә – уның өсөнсө китабы нәшер ителә. “Ҡош юлы” тип аталған баҫмалаижадсының тыуған еренә һөйөү менән һуғарылған, изгелек,матурлыҡ, кешелеклелек, мөхәббәт темаларын үҙенсәлекле яҡтыртҡан шиғыр, хикәйәләре,көләмәстәре тупланған.\nБеҙҙең гәзит уҡыусыларға 50 йылға яҡын үҙенең үткер мәҡәләләре, тәрән хисле, ҡайһы берҙә төртмә телле шиғырҙары менән район гәзиттәрен биҙәгән Вәғиз Мәғизовтың исеме яҡшы таныш. Башҡаларға ғәҙәти генә тойолған күренештәрҙе лә образлы итеп, шиғри юлдар аша һүрәтләп биреү, бүтәндәр абайламағанды күреү, тойомлау һәләте бирелгән уға!\nКеше күңеленә үтеп инерлек шиғырҙар ижад итеү өсөн филолог булыу, әҙәбиәт өлкәһендә эшләү мотлаҡ түгел. Үҙе әйтмешләй, “ғүмер буйы тимер-томор араһында ҡаҙынған” Вәғиз Мәғизов оҙаҡ йылдар механик булып эшләһә лә, ижад донъяһынан артыҡ ситкә тайпылмаған, улай ғына ла түгел, БР һәм РФ Журналистар союзы ағзаһы булып, “Иҫтәлек” һәм “Яҙмыш” тип аталған бер түгел ике шиғырҙар китабы сығарыуға ирешкән.\n2018 йыл Вәғиз Мөхәмәтшәриф улына тағы ла ҙур ҡыуаныс алып килә – уның өсөнсө китабы нәшер ителә. “Ҡош юлы” тип аталған баҫмала ижадсының тыуған еренә һөйөү менән һуғарылған, изгелек, матурлыҡ, кешелеклелек, мөхәббәт темаларын үҙенсәлекле яҡтыртҡан шиғыр, хикәйәләре, көләмәстәре тупланған. Вәғиз Мәғизов шиғырҙарына байҡау яһаған Зилә Абзалова фекеренә лә ҡолаҡ һалайыҡ: “Ябай ғына һөнәр эйәһе ижад иткән ябай ғына шиғыр юлдары... Ә бына уның күңел балҡышы, фекер тәрәнлеге һәм, бәлки, шиғырҙарында әллә ниндәй ҡатмарлы сағыштырыуҙар, образдар булмаһа ла, донъяуи хәлдәрҙең ҡырҡ төрлө яҡтарын һәр кешенең күңеленә үтеп инмәле итеп еткерә белеү ҡеүәһе иҫ киткес!”\nҠәләм оҫтаһына киләсәктә лә беҙҙе үҙенең яңынан-яңы ижад емештәре менән һөйөндөрөп торорға яҙһын!


Яңылыҡтар Блокчейн 09.05.2018 - Яңылыҡтар Блокчейн\nКрипто индекс башланы Блумберг\nБлумберг, һанлы идара итеү дәрәжә капиталы менән бергә ЛВ, Майкл менән идара итеүҙең цифрлы алдынғы фирмалар ойоштороу актив Новограц, Галактика Крипто Bloomberg индекс башлана бөгөндән .\nИндекс итеүҙең һөҙөмтәлелеге өсөн ҙур отслеживания, иң ликвидный баҙарының өлөшө криптовалюта , бенчмаркинг тәьмин иткән инвесторҙар өсөн үтә күренмәле криптовалюта .\nМайкл Новограц, Галактика нигеҙ һалыусы һәм генераль директоры капитал менән идара итеүҙең цифрлы , әйтергә, “Bloomberg баҙарға алып галактика беспрецедентного крипто индекс крипто асыҡлыҡ кимәле.”\nПатент фондын күсеп файл винклвосс ағаһы крипто\nАғаһы Винклвосс патент алынған, уларҙы тәртип тауар биржаһы саҡыра (Псвт) криптовалюта үткәреү.\nКомпания системаһын аңлата, килешеүҙе тормошҡа ашырыу мөмкинлеге криптовалюта холдинг на псвт “биткоин кеүек.”\nПсвт, фонд биржаһында сауҙа итеү үҙ эсенә ала (Реаль ваҡыт режимында.), Хәүефһеҙлек төрө, башҡа сығарылма инвестиция инструменты булған хаҡтары, улар бәйләнгән., мәҫәлән. криптовалюта.\nХөкүмәт тикшеренеүҙәр фонды ярты миллион доллар блокчейн австралия бүленә.\nАвстралия ау хөкүмәт аҡса бүләсәк $700,000 цифрлы үҙгәртеп ҡороп өйрәнһен өсөн уның сиктәрендә агентлығы блокчейн дәүләт хеҙмәте ҡулланыла..\nДәүләт бюджетынан. “Хөкүмәт биргән $0.7 миллион. 2018-19 тикшеренеү өлкәһе үҙгәртеп ҡороу өсөн цифрлы агентлығы, унда дәүләт хеҙмәте өсөн ҙур ҡиммәттәре блокчейн технологияларын тәҡдим итә ала.”\nҠытай’s өсөн патент бирелде. милиция һаҡлау иҫбатлай, ҡуллана блокчейн\nҠытай’ы йәмәғәт хәүефһеҙлеге министрлығынан блокчейн эшләй-маҡсат менән ашыу мәғлүмәт системаһы һаҡлау надежно, полиция йыйыу барышын тикшерҙе..\nМинистрлығы’ҡулы менән тикшереүе өсөн патентҡа заявка биргән блокчейн-система, дәүер тамға был мәғлүмәт һәм һаҡларға, яҡларға ынтыла. буятылған һәм үтә күренмәле болот ашыу процедура тәҡдим итә. .\nКолорадо закон проекты үтте, һәм яҙыу өсөн ҡулланылған өсөн блокчейн кибербезопасность\nКолорадо штаты сенаты закон проекты ҡабул ителде, хәүефһеҙлекте арттырыу һәм технология булып улар ҡулланған материалдың һаҡлауы өсөн blockchain .\nБөтә хөкүмәт учреждениелары шифрлау методтар ҡулланырға бурыслы блокчейн өсөн колорадо штатында закон проекты, рөхсәтһеҙ инеүҙән һаҡлау өсөн конфиденциаль мәғлүмәт булырға.\nБыл закон проектында әйтелеүенсә, был сағыштырмаса күп һәм финанс ҡарар тәҡдим блокчейн “йәмғиәт бәйләнеше” һәм операцияларҙы рәсмиләштерә тәьмин итеү, интернет, шул уҡ ваҡытта юғары дәрәжәле хосуси һаҡлау.\nЯңылыҡтар Блокчейн 11 Ғинуарҙа 2018\nЭкс-Финанс Мәсьәләһе Регуля...\nКиләһе Пост:Яңылыҡтар Блокчейн 10.05.2018


Табындарҙы биҙәһен тик башҡорт балы!\n20 Август 2018, 23:13\nУмартасылыҡ – борон-борондан килгән халҡыбыҙҙың яратҡан шөғөлө. Әммә уны кәсеп итеп алып, йәиһә йәшәү рәүешенә, үҙенең яратҡан һөнәренә әүерелдереүселәрҙән бал ҡортондай егәрлелек талап ителеүе һәр кемгә мәғлүм. Ата-бабаларыбыҙҙан ҡалған мираҫты һаҡлап, башҡорт ҡорто тоҡомон үрсетеү, башҡорт балының сифатын арттырыуға тиңһеҙ өлөш индереүҙә Бикбулат ауылы уңғандарының хеҙмәте баһалап бөткөһөҙ. 2013 йылдан Башҡортостан умартасылыҡ һәм апитерапия буйынса ғилми-тикшеренеү үҙәгенең Күгәрсен районындағы фәнни-тәжрибә станцияһы етәксеһе вазифаһын башҡарыусы Кинйәбаева Кәримә Шәрифйән ҡыҙы ла – тап шуларҙың береһе.\n1989 йылда институтты тамамлағас, башҡа өлкәләрҙә эшләргә тура килһә лә, Кәримә Шәрифйән ҡыҙы бала саҡ хыялынан баш тартмай. 2005 йылда урындағы Башҡортостан умартасылыҡ һәм апитерапия буйынса ғилми-тикшеренеү үҙәгенең Күгәрсен районындағы станцияһында әйҙәүсе белгес булып эш башлай, артабан уны станцияның етәксеһе итеп ҡуялар.\n- Үҙем һайлап алған һөнәр, яратҡан эшем булғас, һис ауырлығын тоймайым, - ти ул. – Әлеге ваҡытта Бикбулат ауылында 300 баш умарта бар. Илнур Тимербаев һәм Илмир Ишаев кеүек береһенән-береһе ярҙамсыл, егәрле егеттәр эшемдә ҙур ярҙамсы. Апаруҡ тәжрибә туплап өлгөргән эшсәндәр үҙ һөнәренә етди ҡарай, үҙ-ара кәңәшләшеп, татыу эшләйбеҙ. Беҙҙең хеҙмәттән генә түгел, ҡорттарҙың кәйефе, эшсәнлеге тәбиғәт шарттарына ныҡ бәйле. Ҡортсолоҡ өсөн быйыл яҙ ауыр килде, баллы үҫентеләр һуңлап сәскә атты. Шуға ҡарамаҫтан, сәскә балы апаруҡ сыҡты, бал айыртыу эше тамамланмаһа ла, хеҙмәтебеҙҙең һөҙөмтәһенән ҡәнәғәтбеҙ, тип әйтә алабыҙ. Йәйҙәр үтеү менән ҡышлау мәсьәләһе тора, алдағы ҡыштарҙы ла иҫән-имен сығырбыҙ, тигән өмөттә ҡалабыҙ.\n- Һәр өлкәнең үҙ проблемалары, умартасылыҡты ла хәҙерге заман елдәре ситләтеп үтмәйҙер?\n- Беҙҙең төп бурыс – халыҡты башҡорт тоҡомло ҡорттар менән тәьмин итеү. Институтта уҡығанда һәр төбәк үҙенең бал ҡортон үрсетеү яҡлы булырға тейеш тип йыш ҡабатлайҙар ине. Бөгөн ҡортсолоҡ менән шөғөлләнгән шәхси эшҡыуарҙар быны аңлап еткермәйҙәр, арзан хаҡына ҡыҙығып, сит яҡтарҙан алып килгән тоҡомдарҙы һатып алалар. Башҡорт ҡорто беҙҙең яҡҡа, урындағы тәбиғәткә яраҡлашҡан, ә йылы яҡ алып килгәндәр бер миҙгел эшләй, ҡышты үткәрә алмайҙар. Ана шул тоҡомдарҙы бутау арҡаһында, фәнниә тел менән әйткәндә метизация һөҙөмтәһендә ҡорттарҙың иммунитеттары ҡаҡшай. Был күренеш бөжәктәр араһында вируслы сирҙәрҙең артыуына ла булышлыҡ итә. Төрлө ауырыуҙарға ҡаршы дарыуҙар бар барлыҡҡа, беҙ үҙебеҙҙең ҡарамаҡтағы ҡорттарҙы дауалап алабыҙ, әммә был өлкәлә белеме булмаған эшҡыуарҙар быны белеп бөтөрмәй. Шуға күрә хөкүмәт тарафынан ниндәйҙер сикләүҙәр булмаған осраҡта, үҙебеҙҙең таҙа башҡорт ҡорто тоҡомона хәүеф янай, ябай ҡортсолар ҙа бер миҙгеллек килемгә ҡыҙығып, дөйөм ҡортсолоҡҡа зыян килтермәһен ине. Әйткәндәй, урындағы тоҡомдо һаҡлап ҡалыу ниәте менән беҙҙең ойошманың директоры Әмир Ишемғолов киләсәктә “Мораҙым” паркында аталандырыу пунктын асырға планлаштыра. Тағы ла бер киҫкен мәсьәлә – һуңғы 3-4 йылда беҙҙең йүкәлектәргә ҡорт төшә һәм бал ҡорттарына шифалы йүкә балын “етештереү”гә мөмкинлек бирмәй. Дауалауҙы ойоштороу мөмкиндер ҙә бит. Йүкәлектәрҙе кешегә “делянка”ға биреү ҙә умартасылар өсөн ҡыуаныслы хәл түгел, иң татлы бал биреүсе ағасты ҡырҡыу тыйылырға тейеш, минеңсә.\nКүгәрсен балына килгәндә, ҡорттарыбыҙ шифалы матдәне күпселек болон сәскәләренән, көнбағыштан, ҡарабойҙайҙан йыя,беҙҙең яҡ балы экологик яҡтан таҙа, юғары сифатлы, һәр ваҡыт ҙур ихтыяж менән файҙалана.\nЭйе, Кәримә Шәрифйән ҡыҙы менән әңгәмәләшкәс, ҡортсолоҡтоң ысынлап та мауыҡтырғыс, күп яҡлы һөнәр икәненә инанаһың, ул әйткән фәһемле һүҙҙәр, кәңәштәргә, бәлки, умартасылар, урман хужалығы етәкселеге лә ҡолаҡ һалыр. Әйткәндәй, булдыҡлы ағаларынан умартасылыҡ һөнәренең серҙәренә төшөнөп, баллы шөғөлдө артабан үҙенең йәшәү рәүешенә әйләндереүсе бай тәжрибәле оҫта Мәләүез күп профилле һөнәрселек колледжының Мораҡ филиалында буласаҡ умартасыларға белем бирә. Уның уҡыусыларынан да үҙе кеүек үк башҡорт тоҡомо өсөн йән атыусы, башҡорт балының данын сит тарафтарға таратыусы эшһөйәр һәм илһөйәр ғәҙел умартасылар сығыуына һис шигебеҙ юҡ.


Өфө районында Яңы йыл алдынан яңы балалар баҡсаһы асылды // Йәмғиәт | новости башинформ.рф\nӨфө районында Яңы йыл алдынан яңы балалар баҡсаһы асылды\n12:25, 27 декабря 2013 Йәмғиәт\nӨфө районы Жуков ауылының яңы микрорайонында 160 урынлыҡ балалар баҡсаһы асылды. Төҙөлөш йыл ярымға һуҙылды, уның тамамланғанын йәш ғаиләләр түҙемһеҙлек менән көтөп алды – бында күсенеп килгән һәр ғаиләлә тиерлек сабыйҙар бар бит, тип хәбәр иттеләр муниципалитет хакимиәтендә. Көтөп алынған ваҡиға менән Жуков ауылы халҡын Башҡортостан Республикаһы мәғариф министры урынбаҫары Владимир Аристархов һәм район хакимиәте башлығы Михаил Давыдов ҡотланы. Мәктәпкәсә тиклемге учреждениеның символик асҡысын уның мөдире Олеся Левченкоға «Прогресс» төҙөлөш компанияһы” яуаплылығы сикләнгән йәмғиәте директоры Арменак Тоноян тапшырҙы. Мәктәпкәсә тиклемге учреждение республика бюджеты средстволарына төҙөлгән.\nИке ҡатлы кирбес бинаны эмблема — балалар баҡсаһының исеме һәм символы булған ҡарлуғас биҙәй. Балалар баҡсаһында яҡты, йылы, иркен. Бында һигеҙ төркөм урынлашасаҡ. Һәр береһенең ишегенә матур итеп исемдәре яҙылған табличкалар эленгән: «Смешариктар», «Бал ҡорто», «Йондоҙсоҡтар», «Тамсылар», «Ҡояш», «Ҡыңғырауҙар», «Миләшкәй», «Көнбағыш». Улар барыһы ла уңайлы йыһаздар менән комплектланған. Процедура һәм изолятор бүлмәһе менән медицина кабинеты бар. Аҙыҡ-түлек блогы, кер йыуыу бүлмәһе яҡшы йыһазландырылған.\nУчреждение территорияһында газ мини-ҡаҙанлығы төҙөлгән. Асыҡ һауалағы уйын һәм спорт майҙансыҡтары яҡшы итеп йыһазландырылған.\nБалалар өй туйлауға Ҡыш бабай менән Ҡарһылыу килеүен түҙемһеҙләнеп көтә. Мәктәпкәсә тиклемге учреждение Яңы йыл каникулдарынан һуң тулы көскә эшләй башлаясаҡ. Урындағы халыҡ киләһе йылға яңы мәктәп Яңы йыл бүләге булыр, тип өмөтләнә.


Отложить Mayan |\nМайя әҙер булыу менән был боронғо замандарҙан алып була. Слот Бушлай Әйләнә Һаҡлап Һеҙ Алмыйм, Mayan Legend. Был потрясающий график һәм тәҡдимдәр 3 юлдарын еңеүгә. " Арҡаһына Слот Бушлай Һаҡлау, Һеҙ Еңеү Яуланы аҡса йыйыу һәм ҙур еңеү яулап битлек тураһында бара. Шул, һөйәген ташларға тейеш, һәм һеҙ бер нәмә, таҙа тыш уңыш. Мрг уйын-шул эшләмәй, был проектлау һәм төҙөү өсөн иҫ киткес уйын. Уға ярашлы, репутация, был потрясающий уларҙың эшләгән эштәрен булдыра. Арҡаһына Слот Бушлай Һаҡлау, Һеҙ Еңеү Яуланы.\nУның бер нәмәһе лә юҡ, иң яҡшы уйын кеүек, һеҙ түбәндәге донъянан күсерелә.. Шулай, һәм үҙе сумка бүләк әҙерләгән мәлдә ҡайһы бер уйындар уйнай башланыҡ һәм был оло еңеү яуланы..\nМайя Менән Яңы Донъя Легендаларын Өйрәнеү\nМатур сәскәләрҙән төҙөлгән киң ҡулланыла бында бөтә битлек һайлаһаңда.. Битлектәр эшләргә була, был тема иҫ киткес тура килә өсөн. Битлек төҫө буйынса дифференцияланырға мөмкин булған улар: күк, green, һары һәм шәмәхә. Уның фонында алып торған урман ал-күк ағас һәм режим фоновый персиковый. Ояның стенаһын үҙен үҙе. Һеҙ экранда күргән ике яҡтың бер шаҡмаҡлы, береһе бер аҡ һәм ҡара, ә икенсе яҡтан ҡушыла экранда таблица, төҫлө битлек менән дауам түгеп, уларҙы нисек инде юҡ. Шулай уҡ бик юғары булды RTP, кимәлгә етә 85.16%.\nБыл - Арҡаһына Слот Бушлай Һаҡлау, Һеҙ Еңеү Яуланы раят бик ябай була. All you need to do is roll the dice and the masks on the table will keep getting destroyed. Башында., һеҙҙең ставкалары һеҙҙең ставкаһын билдәләргә тәҡдим ителә баҫып, + һәм – options. Һуңынан һеҙ вариантты һайларға һәм уйынды уйын башлана. Ике координаталары күрһәтелгән шаҡмаҡ 1-6 һәр аҙағында өсөн. Битлек, координаталар шул ул, теләһә ниндәй яҡын һәм башҡа битлектәр юҡ, оҡшамаған да емереп юҡ. Сәскәләр тотҡан бер нисә битлек булып һаны артыуы менән эслек. Юлда бер ҡасан тулыһынса тултырыгыз, һеҙҙең, еңеү өсөн рәхмәт һеҙгә, һеҙ булғанға.\nБыл - Арҡаһына Слот Бушлай Һаҡлау, Һеҙ Еңеү Яуланы бөтә булған, кеше өсөн нимә кәрәк, был уйын кеүек. Потенциалы бик ҙур выигрыш, таҙа графика төҫтө, раят тауыш эффекты һәм иҫ киткес ҡыҙыҡлы, ҡомарлы уйын яратыусылар араһында бер легенда был уйын иң Майя.


Таһир Саниев – Башҡортостанда иң яҡшы ветеринария участкаһы мөдире\nБына туғыҙынсы йыл инде Республика ветеринария идаралығы һөнәри оҫталыҡ конкурсы үткәрә. Шуныһы ҡыуаныслы, еңеүселәр исемлегенә Әлшәй ветеринары ла инде – 2019 йылғы эш һөҙөмтәләре буйынса «Иң яҡшы ветеринария участкаһы мөдире» исеменә Таһир Саниев лайыҡ булды.\nБыйыл үҙ эшендә иң яҡшы белгес исеменә 140-тан ашыу ветеринария участкалары, пункттар һәм дарыухана мөдирҙәре, табиптар, фельдшерҙар, лаборанттар һәм башҡалар дәғүә итте. Шуныһы ҡыуаныслы, еңеүселәр исемлегенә Әлшәй ветеринары ла инде – 2019 йылғы эш һөҙөмтәләре буйынса «Иң яҡшы ветеринария участкаһы мөдире» исеменә Таһир Саниев лайыҡ булды.\nТаһир Солтан улы - ҙур тәжрибәгә эйә, тәрән белемле, абруйлы һәм, белгес. Донъялағы иң изге һөнәрҙәренең береһе булған ветеринария табибы вазифаһында ул ҡырҡ йыл хеҙмәт һала. Ишле ғаиләлә һигеҙ бала араһында үҫкән малай, бәләкәйҙән мал-тыуар өсөн йән ата, бигерәк тә аттарҙы ярата. Шуға ла мәктәпте тамамлағандан һуң егет Аксен техникумына уҡырға инә, артабан Башҡорт ауыл хужалығы институтын тамамлай. Йәш белгес юллама буйынса тәүҙә Туймазы, һуңыраҡ Миәкә һем Әлшәй райондары ауыл хужалығы предприятиеларында хеҙмәт һала. Таһир Солтан улы ветеринария табибы булып ҡына эшләмәй, уның хеҙмәт биографияһында Аксен техникумында уҡытыусылыҡ эшмәкәрлеге осоро ла бар. Саниев уҡытҡан уҡыусыларҙың күбеһе бөгөн уҡытыусылары менән бер рәттән эпизоотик именлек һағында тора.\nТаһир Солтан улы Чехов участкаһына ун бер йыл етәкселек итә. Фельдшер Илдар Ғиззәтуллин, санитар Ғәзимйән Бикмәтов менән егерме ауылды хеҙмәтләндерәләр. Ә был - 1500 баш һыйыр малы, шунса ваҡ мал, 50 ат, 700 умарта, шулай уҡ йөҙләгән эт һәм бесәй. Шуға ла ветеринарҙарҙың мәшәҡәттәре етерлек. Үҙ эшенә тоғро һөнәрмәндең мауығыуы ла бар – ул күп йылдар уникаль үҫемлек - хлорелланы өйрәнеү һәм үҫтерү менән шөғөлләнә. Уның тылсымлы суспензияһы хайуандар организмына яҡшы йоғонто яһай, тип иҫәпләй табип.\nТаһир Солтан улына еңеүсе дипломы менән бергә “Лада Ларгус” хеҙмәт машинаһы асҡысы ла тапшырылды. Хәҙер ветеринар, изге күңелле табип Айболит кеүек, үҙ ҡарамағындағы йорт хайуандарын дауаларға елдереп кенә барып етер.


«Киске Өфө» гәзитенең сайты - №31, 5 - 11 август, 2017 - Информационные страницы\n№31, 5 - 11 август, 2017\nЭйе, туған телеңде, әсә телен белмәү - оло бәхетһеҙлек. Тыумыштан телһеҙ ғәрипте һәр кем ихлас йәлләй, ҡулынан килгәнсә ярҙам күрһәтә, ә үҙ-үҙен аңлы рәүештә әсә теленән мәхрүм иткән бәндә ҡатмарлыраҡ тойғо тыуҙыра: был осраҡта йәлләүгә нәфрәт ҡатыш ерәнеү өҫтәлә.\nТуған телдән баш тартыу - ата-әсәңә, халҡыңа ихтирам юҡлығының, кәмһетеп ҡарауҙың билдәһе, ә һәр хыянат тыуған ереңде, ватандаштарыңды хурлауҙан башлана бит. Хыянат нигеҙендә үҙ йәнеңде бөтә нәмәнән өҫтөн ҡуйыу, йәғни ереңде, халҡыңды, намыҫыңды һаҡлау шикелле кешелек вазифаларыңды үтәүҙән баш тартыу, башҡалар иҫәбенә йәшәү теләге ята. Кешене ерәндерә торған теләк!\nМилләттең аҙ уҡый башлауы - оло бәлә килеүе хаҡындағы шомло хәбәр ул. Тимәк, беҙҙең ырыуҙаштарҙы ата-бабаларыбыҙ быуаттар буйына туплаған рухи тәжрибәгә (тарих, йола-ғәҙәттәр төҫөн алған тәртип һәм әхлаҡ кодексы, ауыҙ-тел ижады, яҙма әҙәбиәт һ.б.) эйә булып, уны ишәйтеү-үҫтереү хәстәренән бигерәк, башҡа нәмәләр нығыраҡ ҡыҙыҡһындыра.\nТуған телдәре менән бер рәттән, рус телен дә берҙәй өйрәнә алып, бер кемдән дә кәм-хур булмаған ватандаштарыбыҙға бер юлы ике, ә сит ил телен дә иҫәпкә алһаҡ, өс телде өйрәнеү бөткөһөҙ зыян килтерергә тейеш ине бит.\nШыршы аҫтына гитара ҡуйғайныҡ, икеһе лә гитара уйнарға өйрәнде. Ғөмүмән, музыкаға икеһе лә ғашиҡ. Өйҙә музыка ҡоралдары булһа, бала ҡасан булһа ла өйрәнә ул. Быны үҙемдән беләм.\nТөплө белемле, киң ҡарашлы, талапсан уҡытыусы, крайҙы өйрәнеүсе, башҡорт халыҡ ауыҙ-тел ижады ҡомартҡыларын йыйыусы булараҡ та билдәле булған Арыҫланбәк Әлимғолов.\nМИН БАШҠОРТ ТЕЛЕН КҮТӘРӘМ, БАШҠОРТ ТЕЛЕ МИНЕ КҮТӘРӘ...\nӘлеге ваҡытта ентекләп фән менән шөғөлләнәм. Башҡорт грамматикаһы буйынса китаптар яҙам. Төркиәт буйынса конференцияларҙа ҡатнашырға тырышам. Уларҙа мотлаҡ башҡорт телендә сығыш яһайым.\nЭскеләре килгәс, әйҙә, ташыһындар. Талап йәки урлап алмайым әле, үҙҙәре килтерә. Үткәндә берәүһе өр-яңы электройышҡыһына ике ярты алып киткәйне, бүтән килмәне, онотто инде. Шыр иҫереп йөрөмәһен.\nМиңлеғәле Шайморатов, Байым ишан, Азаматовтар, Әминевтар шәжәрәләре тармаҡлы булыуы менән генә түгел, уның вариҫтарының ҡул эштәре, оҫталыҡ емештәре күргәҙмәһе менән дә биҙәлгәйне.


Районда эшһеҙлек кимәле кәмене\nРәсәйҙең һәр бер гражданының түләүле хеҙмәткә хоҡуғы бар. Шулай ҙа, эшһеҙлек – йыш тарал-ған күренеш. Үҫешкән йәмғиәттең бурысы – эшкә урынлашмаған халыҡ процентын минимумға яҡынлаштырыу.\nЭшһеҙлектән яҡлау көнөн беренсе тапҡыр дәүләт кимәлендә бындай күренештең ысынбарлығын танығандан һуң, 1992 йылдың 21 майында, үткәрәләр. Бер ниндәй ҙә указдар менән дата булдырылмаһа ла, ысынбарлыҡта ул бар. Был датаның маҡсаты – йәмәғәтселектең ҡыҙыҡһыныуын шул тиклем мөһим темаға йүнәлтеү.\nЭшһеҙлек кимәлен кәметеү өсөн мәшғүллек дәүләт хеҙмәте ойошторолған. Беҙҙең районда Төньяҡ-көнсығыш район-ара халыҡ мәш-ғүллеге үҙәге бүлеге эшләй. Уның хеҙмәткәрҙәре консультация бирә, эшкә урынлашыуҙың иң ҡулайлы варианттарын һайлап алырға ярҙам итә һәм күп төрлө башҡа хеҙмәттәр күрһәтә.\nБеҙҙең райондың иҡтисади актив халыҡ иҫәбе – 12108 кеше. Мәсетле районы мәшғүллек үҙәге бүлеге мәғлүмәттәре буйынса, 2018 йылдың 1 ғинуарына ҡарата эшһеҙлек кимәле 1,75 булды, 1 майға уның күрһәткесе 1,61-гә тиклем түбәнәйҙе. 1 майға көсөргәнеш – 1,4 (1 ғинуарға – 2,5).\nОшо йылдың апрель айында мәшғүллек үҙәге район бүлеге 125 кешене, мөрәжәғәт иткәндәрҙең 72,7 процентын эшкә урынлаштыр-ҙы. Дәғүә итеүселәр араһынан –50% ҡатын-ҡыҙ, 35,2% йәштәр тәшкил итә. 10,6%–пенсияға етеп килгән йәштәгеләр, 2,8%–ойошма бөтөрөлөү йәки хеҙмәткәрҙәр һанын кәметеү сәбәпле эшһеҙҙәр, 2,1%–һаулыҡ мөмкинлектәре сикләнгән кешеләр.\nЭшһеҙлек буйынса иҫәптә тороуҙың уртаса оҙайлығы–4,6 ай.\nИң ныҡ талап ителгән һөнәрҙәр: парикмахерҙар, программистар, һатыусылар, шулай уҡ эшсе һө- нәрҙәр.


Таж өсөн көрәш дауам итә\nТамара Танһыҡҡужина сираттағы таж өсөн көрәшен дауам итә.\nӘлегә, ҡыҙғанысҡа ҡаршы, һөҙөмтәләр бик үк яҡшынан түгел. Донъя чемпионкаһы - украин ҡыҙы Дарья Ткаченко Яҡутстанда үткән тәүге сетта еңеүгә өлгәште. Киевта, икенсе сетта,\nҡыҙҙарҙың һәр береһе берәр еңеү яуланы.\nЯҡутстанда үткән ярыш ваҡытында Дарья Ткаченко һәм Тамара\nТанһыҡҡужина тай - бректа мөнәсәбәттәрен асыҡларға тейеш ин е. Тәүге партияла уҡ украинка еңеү яулауға иреште. Икенсе осрашыуҙа Тамара өҫтөнлөк ала алманы һәм уға тигеҙ иҫәп менән килешергә тура килде. Шулай итеп, яҡташыбыҙ, донъя чемпионкаһы беренсе сетта отолдо. Уның комментарийҙары:\n- Һәр партияла көрәш көсөргәнешле булды, һәр хәлдә яҡтар көсһөҙ позиция алманы, барыһы ла минималь өҫтөнлөктәрҙә хәл ителде. Уйын ярайһы уҡ тигеҙ булды, комбинация булмаһа, кемдең еңеүен күҙаллауы ҡыйын булыр ине.\n- Яҡутстандан ниндәй тәьҫораттар алдығыҙ\n- Бик һәйбәт. График тығыҙ булыуы сәбәпле, Лена йылғаһын ғына яҡындан күреп булманы, ә, дөйөм алғанда, миңә барыһы ла\n17 - 26 октябрҙә икенсе һәм өсөнсө сеттарҙы бөгөнгө донъя чемпионкаһының тыуған яғы Киевта үткәрергә планлаштырылды.\nҺәм ҡатын - ҡыҙҙар араһында халыҡ - ара шашка уйындары буйынса чемпион исеменә матчта икенсе сеттың беренсе партияһы украинка Дарья Ткаченконың еңеүе менән тамамланды. Рәсәй һәм Башҡортостан вәкиле осрашыуҙы сағыу итеп үткәрә алманы, партия 74 - се йөрөштә тамамланды.\nИкенсе сеттың икенсе партияһында Ткаченко һәм Танһыҡҡужина\nараһындағы уйын тигеҙ иҫәпкә бөттө.\nТигеҙ иҫәп тағы ике тапҡыр ҡабатланһа, украинка еңеүҙе кеҫәһенә һалды, тип уйларға мөмкин булыр ине. Тик Тамараның Башҡортостан ҡыҙы булыуы тураһында ла оноторға ярамай. Ул икенсе сеттың өсөнсө партияһында ныҡышмалылыҡ күрһәтеп,\nДарьяға лайыҡлы яуап биреүгә өлгәште.


22 август — Башҡорт Википедияһы\n22 август Викимилектә\nРәсәй: Дәүләт флагы көнө.\n1864: 1-се Женева конвенцияһына ҡул ҡуйыла.\n1865: Уильям Шепперд шыйыҡ һабынға патент ала.\n1921: РСФСР составында Коми (Зырян) автономиялы өлкәһе ойошторола.\n1989: Ҡаҙаҡ ССР-ында (1991 йылдан Ҡаҙағстан Республикаһы) ҡаҙаҡ теле дәүләт теле итеп иғлан ителә.\n1990: «Эхо Москвы» радиостанцияһы тәүге тапҡыр эфирға сыға.\n2012: Рәсәй рәсми нигеҙҙә Бөтә донъя сауҙа ойошмаһына инә.\nГромаков Владимир Яковлевич (1935), инженер-төҙөүсе, дәүләт, хужалыҡ һәм йәмәғәт эшмәкәре. 1960 йылдан «Салауатстрой» тресында мастер, төҙөлөш идаралығы начальнигы, 1967 йылдан трестың баш инженеры, 1971 йылдан — идарасыһы. 1977 йылдан Башҡорт АССР-ының Төҙөлөш буйынса баш идаралығы начальнигы, 1988 йылдан — Башҡорт АССР-ының Төҙөлөш һәм төҙөлөш материалдары сәнәғәте хеҙмәткәрҙәре профсоюзының республика комитеты рәйесе, 2002—2003 йылдарҙа — рәйес урынбаҫары. Башҡорт АССР-ының 10-сы һәм 11-се саҡырылыш Юғары Советы депутаты. РСФСР-ҙың атҡаҙанған төҙөүсеһе (1985). СССР-ҙың Дәүләт премияһы лауреаты (1979). Ленин (1981), Октябрь Революцияһы (1974) ордендары кавалеры. Сығышы менән хәҙерге Ростов өлкәһенең Новошахтинск ҡалаһынан.\nГәрәев Гәрәй Сәлим улы (1916—1989), зоотехник, Миәкә районының элекке хужалыҡ эшмәкәре. Бөйөк Ватан һуғышында ҡатнашыусы. I һәм II дәрәжә Ватан һуғышы һәм Ҡыҙыл Йондоҙ ордендары кавалеры.\nКәлмәтов Марс Рахматулла улы (1946), сәнәғәт, муниципаль һәм дәүләт хеҙмәте ветераны. 1991—1995 йылдарҙа Өфөләге «Электроаппарат» заводы директоры; 1995—2003 йылдарҙа Өфө ҡалаһы Киров районы хакимиәте башлығы; Рәсәй Федерацияһының дүртенсе саҡырылыш (2003—2007) Дәүләт думаһы, Башҡортостан Республикаһының беренсе (1995—1999) һәм икенсе (1999—2003) саҡырылыш Дәүләт Йыйылышы — Ҡоролтай депутаты. Башҡорт АССР-ының атҡаҙанған машина эшләүсеһе (1990). Почёт ордены кавалеры. Бүздәк районының почётлы гражданы. Сығышы менән ошо райондың Табанлыкүл ауылынан.\nСолтанов Вәсим Хафиз улы (1887—06.1977), XX быуат башы яҙыусыһы, уҡытыусы. Сәйәси золом ҡорбаны.\nХәсәншин Данил Дәүләтша улы (1937), композитор, 1973 йылдан СССР Композиторҙар союзы ағзаһы. Рәсәй Федерацияһының (1998) һәм Башҡорт АССР-ының (1989) атҡаҙанған сәнғәт эшмәкәре.\nКашапова Ләлә Мөхәмәтдин ҡыҙы (1952), ғалим-педагог, юғары мәктәп уҡытыусыһы. Педагогия фәндәре докторы (2007), профессор (2012), Рәсәйҙең Тәбиғи фәндәр академияһы ағза-корреспонденты. Рәсәй Федерацияһының халыҡ мәғарифы (1995) һәм Башҡортостан Республикаһының (2004) мәғариф отличнигы. Сығышы менән Шаҡша станцияһы ҡасабаһынан (хәҙер Өфө ҡалаһы составында).\nНоғманова Илүзә Ҡаһарман ҡыҙы (1972), бейеүсе, юғары мәктәп уҡытыусыһы. 1990—2013 йылдарҙа Фәйзи Ғәскәров исемендәге дәүләт академия халыҡ бейеүҙәре ансамбле солисы, Башҡортостан Республикаһының халыҡ артисы (2009).\nРим Сыртланов (1908—13.09.1979), башҡорт театр һәм кино актёры, 1928—1972 йылдарҙа Мәжит Ғафури исемендәге Башҡорт дәүләт академия драма театры артисы. 1955 йылдан СССР Театр эшмәкәрҙәре союзы ағзаһы. РСФСР‑ҙың атҡаҙанған (1955), Башҡорт АССР‑ының халыҡ (1954) артисы. «Почёт Билдәһе» ордены кавалеры (1946).\nЗаһиҙуллина Люциә Нурый ҡыҙы (1943), ғалим-биотехнолог. Техник фәндәр докторы (2002).\nАҡназаров Зәкәриә Шәрәфетдин улы (1924—2.04.2000), СССР-ҙың комсомол, партия һәм дәүләт эшмәкәре. 1962—1986 йылдарҙа Башҡорт АССР-ы Министрҙар Советы Рәйесе. Бөйөк Ватан һуғышында ҡатнашыусы. СССРҙың 6—9‑сы саҡырылыш Юғары Советы, РСФСР-ҙың 10-сы һәм 11‑се саҡырылыш Юғары Советы, Башҡорт АССР-ының 4—11‑се саҡырылыш Юғары Советы депутаты. 1966—1971 йылдарҙа КПСС‑тың Үҙәк ревизия комиссияһы ағзаһы. Ике Ленин (1971, 1984), Октябрь Революцияһы (1981), ике Хеҙмәт Ҡыҙыл Байраҡ (1957, 1966) һәм Халыҡтар дуҫлығы (1974) ордендары кавалеры. Өфө ҡалаһының почётлы гражданы.\nШутенко Антонина Петровна (1939), Стәрлебаш районының педагогик хеҙмәт ветераны. Башҡорт АССР-ының атҡаҙанған уҡытыусыһы (1987).\n22 августа тыуғандар\n1855: Александр Чехов, Рәсәй империяһы прозаигы, публицист, мемуарсы, Антон Чеховтың ағаһы.\n1860: Пауль Нипков, Германия инженеры, телевидение өлкәһендә уйлап сығарыуҙар авторы.\n1910: Исаак Шмарук, СССР кинорежиссёры, Бөйөк Ватан һуғышында ҡатнашыусы.\n1920: Рэй Брэдбери, АҠШ-тың фантаст яҙыусыһы.\n1920: Дентон Кули, АҠШ хирургы, ауырыуға беренсе булып йөрәк яһалма ҡуйыусы (1969).\n1950: Наталья Егорова, СССР һәм Рәсәйҙең театр һәм кино актёры, режиссёр һәм педагог, Рәсәй Федерацияһының халыҡ артисы (2002).\n1975: Родриго Санторо, Бразилия киноактёры.\n1995: Дуа Липа, Британия йырсыһы, модель һәм йырҙар авторы, сығышы менән Косовонан.\n22 августа вафат булғандар\n1978: Ҡорбанғәлиев Мөхәмәтғәбделхәй Ғәбиҙулла улы, дин әһеле, Башҡорт милли хəрəкəте эшмәкәре.\nhttps://ba.wikipedia.org/w/index.php?title=22_август&oldid=1063223 ҡабул ителгән\nБыл бит һуңғы тапҡыр 16:23 23 август 2021 үҙгәртелгән.


Өфөнәң «Нур» татар дәүләт театры сәхнәһендә иң әүҙем ирекмәндәрҙе ҡотлау тантанаһы үтте\nСара халыҡ-ара ирекмәндәр көнөнә арналды.\nӨфөлә ирекмәндәр хәрәкәтенә ҡушылған ҡыҙҙар һәм егеттәр үҙ теләктәре менән балалар йорттары һәм һауыҡтырыу учреждениеларына шефлыҡ итә, урамдарҙы тәртипкә килтереү һәм башҡа файҙалы эштәрҙә ҡтанаша. Уларҙы хатта элекке Тимур командалары менән дә сағыштыралар. Байрамда ирекмәндәр хәрәкәтенең иң әүҙем ағзалары маҡтау грамоталары менән бүләкләнде. Уларға нәфис фильм күрһәтелде.


Башҡорт боксеры Денис Шафиҡов Италия чемпионына ҡаршы көрәшә » "Йәшлек" гәзите\nГазета "Йәшлек" » Яңылыҡтар таҫмаһы » Башҡорт боксеры Денис Шафиҡов Италия чемпионына ҡаршы көрәшә\nБашҡорт боксеры Денис Шафиҡов Италия чемпионына ҡаршы көрәшә\n31 май көнө билдәле Европа чемпионы Миәс ҡалаһында тыуған Денис Шафиҡов Италияның Куба милләтле Брунет Замора исемле чемпионына ҡаршы икенсе тапҡыр алышҡа сыға. Әйтергә кәрәк, тәүге алышта бер-береһен еңә алмаған инеләр, иртәнән һуңға "Уфа-Арена" бинаһында кем көслөрәк икәне билдәле буласаҡ инде.\nБөгөн Үҙәк баҙарҙа Денис Шафиков үҙенең фанаттары өсөн "Асыҡ тренировка" үткәрҙе. Уны фонтан янындағы аренала халыҡ шаулап-гөрләп ҡаршы алды. Тренировка бөткәс һорауҙар яуҙырҙылар, автограф һорап, фотоға төшөрөп бер булдылар. Интервью алыусылар араһында "Йәшлек" гәзите хеҙмәткәрҙәре лә булды. Иртәгә Уфа-Арена ла үлсәнгән саҡта Денис "Йәшлек" гәзитенең футболкаһын кейеп сығасаҡ.\nДенистың әйтеүенсә, ул башҡорт егете, тик башҡорт телен бик белеп етмәй. Ғаиләһе бар. Тыумышы буйынса Силәбе өлкәһенең Миәс ҡалаһынан. Ә йәшәгән урыны Санкт-Петербургтан ял итергә ул Арғаяш районының Байғазы исемле ауылындағы туғандарына ҡайтып ял итергә ярата.\nСығыу ваҡыты 30-05-2012, 03:00 | Ҡаранылар: 2637\nБашҡорт егете үҙенең тыуған көнөнә бүләк эшләне\nЕвропа чемпионы бишбармаҡ һәм Роберт Юлдашевтың ҡурай моңдарын ярата\nДенис Шафиков чемпион!!!\nӨфөлә – ҙур бокс байрамы


15:09, 27 июня 2012 Йәмғиәт\n27 июндә Рәсәйҙә Йәштәр көнө билдәләнә. Был дата 1993 йылда Рәсәйҙең тәүге Президенты Борис Ельциндың ҡарары менән раҫланған.\nБашҡортостанда йәштәр республика халҡының дүрттән бер өлөшөн тиерлек тәшкил итә, был миллиондан ашыу кеше.\nӨфөлә байрам саралары «Аҡбузат» ипподромында үтә, унда йәштәр сәйәсәте буйынса ҡала комитеты БР Йәштәр сәйәсәте һәм спорт министрлығы менән берлектә Йәштәр һабантуйы ойошторған. Программала: мини-футбол, гер спорты, ат сабыштары, стрит-данс һәм брейк-данс, уйындар, конкурстар һәм бүләктәр.\nСалауатта иһә бөгөн велосипед спорты, гимнастика һәм өҫтәл теннисы буйынса ҡала беренселеге старт алды.\nСпорт ярыштары Сибайҙа ла үткәреләсәк, әммә 29 июндә.\nБайрамға стәрлетамаҡтар ҙа ныҡлы әҙерләнә. Төп ярыштар 30 июнгә билдәләнгән – шашка, шахмат, гер спорты һәм армспорт буйынса ҡала турнирҙары үтәсәк. Ю.Гагарин паркында ойошторолған фестивалдә 30 ҡыҙ «2012 йыл кәләше» титулын алыу өсөн ярышасаҡ. Юлдарҙа балалар хәүефһеҙлегенә арналған «Стәрлетамаҡ балаларына — бәхетле киләсәк» сараһында ҡатнашыусыларҙы тест-драйв, уйындар, викториналар көтә. Гүзәл заттарҙың «Бейек үксәле туфлиҙа йүгереү» акцияһында ҡатнашыу мөмкинлеге бар. Кисен ҡала халҡы Стәрлетамаҡ химия-технология техникумы студенттары ҡатнашлығындағы бейеү флеш-мобын күҙәтә ала. Байрам утлы фонтандар атыу менән тамамланасаҡ.\nКүгәрсен районында 30 июндә «Хыялдар тормошҡа аша» район фестивале үткәрелә. Уның программаһы менән спорт эстафеталарын, ауыл биләмәләренең йәштәр советтары араһында Шаяндар һәм тапҡырҙар клубы командалары фестивален үткәреү ҡаралған. Райондың ҡупшы ҡыҙҙары «Your Style» сараһында үҙҙәре ижад иткән модалы кейемдәрен күрһәтә ала.\nӨфө районы ла ситтә ҡалмай. Михайловкала – стритбол ярыштары, ә Жуков ауылында уҡыған һәм эшләгән йәштәр араһында Йәштәр туристик фестивале үткәрелә. 200 самаһы кеше бивак конкурсында, ғаилә старттарында, футбол, волейбол ярыштарында көсөн һынап ҡарай ала.\nОшондай уҡ спорт һәм күңел асыу саралары был арала Башҡортостандың бөтөн төбәктәрендә лә ойошторола, тип хәбәр иттеләр БР Йәштәр сәйәсәте һәм спорт министрлығында.


Һуңғы ваҡытта интеллектуаль милектең контрафакт( пират) т ауарҙарының законһыҙ әйләнешенең киң таралыуы ҙур борсолоуҙ ар тыуҙыра.\nЭксперттар баһаһы буйынса, "пират" тауарҙарының кимәле Рәс әйҙә һәм Башҡортостан республикаһында аудио-, видео- һәм кит ап продукцияһы әйләнешенең 70 - 80 процентын тәшкил итә, ә программалы тәьмин итеү тармағында -- 90 процентҡа яҡын.\nБөгөн "пират" урлашыуҙары күләме буйынса Рәсәй донъяла и кенсе урында тора. Әгәр элек илебеҙгә бындай тауар сит илдәр ҙән индерелһә, хәҙер инде яйға һалынған бәйләнештәре, яңы ау дио- һәм видео менән тәьмин итеүсе каналдары, күп һанда тира жлау, һатыу мөмкинлектәре булған көслө индустрия эшләй.\nСНГ илдәрендә "пират"тауарҙары өлөшө 73 проценттан 94 про центҡа тиклем (Украина - 90 процент, Белоруссия - 94, Киргиз ия -86, Грузия - 73 процент), АҠШ, Бөйөк Британия, Франция, Чехия ла 10 проценттан кәмерәк, Италияла - 10 - 25 процент, Польша һәм Бразилияла - 25 - 50 процент тәшкил итә.\nИнтеллектуаль милекте һаҡлау халыҡ - ара берләшмәһе мәғл үмәттәре буйынса, Рәсәйҙә 64 процент музыкаль компакт - диск , 80 процент видеофильм, 83 процент компьютер программала ры һәм видеоуйындар "пираттар"тарафынан етештерелә. Бынан б еҙҙең илгә килгән зыян 5 миллиардҡа барып баҫа, бөтә сумманы ң 600 миллион доллары видеобизнес өлөшөнә төшә. Түләнмәгән һ алымдар иҫәбенә генә лә 250 миллион доллар тура килә. Илгә б ынан килгән зыян тураһында һөйләп тороу ҙа кәрәкмәйҙер.\nШул уҡ ваҡытта, эксперттар иҫәпләүенсә, "пират" етештереү\nкүләме ил эсендә был тауарға булған һорауҙы 20 тапҡыр артт ыра. Рәсәйҙә видео һәм аудиодискыларға булған һорау йылына у ртаса 10 миллион дана тип иҫәпләнә, ә "пират "дискылары йылы на 200 миллион дана етештерелә. Был законға ярашлы етештерел мәгән тауарҙың күп өлөшө экспортҡа китеүе тураһында һөйләй.\nБашҡортостанда хоҡуҡ һаҡлау органдары, Һатыу, тауар сифат ы һәм һатып алыусылар хоҡуғын яҡлау инспекцияһы тарафынан 2002 йыл эсендә аудио- һәм видео- тауарҙары һатыу менән шөғө лләнгән предприятиеларҙы тикшереү буйынса меңдән ашыу сара ү ткәрелде. Ошо уҡ ваҡытта пират тауарҙарын тиражлаусы биш сту дияның "эшмәкәрлеге" туҡтатылған, 1,4 миллион һумлыҡ аудио- һәм видеотауар тартып алынған.\nБР Эске эштәр министрлығы һәм эксперт - лицензион үҙәк үткәргән ялған тауарҙарҙы билдәләү буйынса саралар күрһәте үенсә, тауар етештереүгә хоҡуҡтары булған граждандарға килте релгән зыян сентябрь айында ғына 3 миллион һумдан ашып кит кән.\nБР Эске эштәр министрлығының иҡтисади енәйәттәргә ҡаршы көрәш идаралығы мәғлүмәттәре күрһәтеүенсә, порнография видео тауарҙары әйләнеше факттары буйынса республикала йылына 30 -\n32 енәйәт, шул иҫәптән 10 енәйәт эше был тауарҙы таратыу фа кттары өсөн ҡуҙғатыла. Ялған тауар һатыу киң йүнәлеш алған ҡ алалар араһында Өфө, Стәрлетамаҡ, Мәләүез, Октябрьск "берен се" урындарҙы биләй. Һуңғыһында хатта контрафакт тауарҙар ет ештереүгә яраҡлаштырылған цех та табылды.\n2002 йылда республикала законһыҙ рәүештә 765 видеокассет аһәм 30 мең аудиокассета сығарған өсөн ике суд хөкөмө сығары лды.\nБынан тыш, күптән түгел "Вся Уфа" продюсерлыҡ үҙәге "Изве стия" гәзитенә хәбәр итеүенсә, ул ТВС каналына интеллектуаль\nмилекте законһыҙ тотоноуҙа ғәйепләп, судҡа мөрәжәғәт итер гә йыйына. ТВС каналы мөфтий ТәлғәтТаджетдиндың "Сто лиц с толицы" ток - шоуында ҡатнашыуын күрһәткән, ә был күрһәтеүгә\nэксклюзив хоҡуҡ "Вся Уфа" продюсерлыҡ үҙәгендә генә бар.\nБындай тәртип боҙоуҙарға ҡаршы хоҡуҡ эйәһе булған компан иялар ҙа (гражданлыҡ тәртибендә судҡа мөрәжәғәт ), иҡтисади енәйәттәргә ҡаршы көрәшеүсе органдар ҙа ( тикшереү эштәре) прокуратура ярҙамында (енәйәттәрҙе асыу), әлбиттә, ҡаршы тор а.\n-- Енәйәт эштәрен судҡа тиклем алып барып еткереү бик оҙа ҡ ваҡытты ала шул,-- тип белдерҙеләр иҡтисади енәйәттәргә ҡа ршы көрәшеү идаралығында. -- Барыһы ла тартып алынған тауарҙ ың күләменән тора. 8000 видеокассетаға криминалистик эксперт иза, һуңынан уның буйынса тикшереү үткәреүгә 7 ай тирәһе ва ҡыт үтә,ә 1000 компакт - диск партияһы буйынса эш 4 айға һуҙ ылырға мөмкин.\nБөгөн Башҡортостанда автор хоҡуҡтарын һаҡлауҙы БР хөкүм әте күҙ уңынан ысҡындырмай. Үрҙә әйтелгән проблемалерға ҡағ ылышы булған барлыҡ органдарға ла эштәрен әүҙемләштереп, авт ор хоҡуҡтарын законһыҙ рәүеште боҙоуға юл ҡуймаҫҡа тигән ҡар ар үҙ көсөнә керә.


«Әгәр уҡытыусы үҙ эшен яратһа...»\n4 Октябрь 2018, 19:07\n«Әгәр уҡытыусы үҙ эшен яратһа, уҡыусыһына ышанһа, мотлаҡ лайыҡлы педагог буласаҡ. Әгәр ул вайымһыҙ һәм уға фәне лә, бала ла ҡыҙыҡ түгел икән, әлбиттә бер нәмә лә килеп сыҡмаясаҡ», – тип әйткән ине Башҡортостан Республикаһы Башлығы Рөстәм Хәмитов үҙенең мәғариф буйынса республика кәңәшмәләренең береһендә.\nБаланы тәртипле, итәғәтле, изге күңелле, белемле итеп тәрбиәләү ата-әсәләрҙең генә түгел, ә педагогтарҙың да изге бурысы. Бының өсөн күп тырышлыҡ, егәрлелек, сабырлылыҡ кәрәк. Беҙҙең Матрай урта мәктәбендә лә ошо сифаттарға эйә булған педагогтар эшләй. Улар, әлеге көндә бик актуаль темаларҙың береһе булып торған, баланы шәхес итеп тәрбиәләү өсөн бөтә белемен, һәләтен, йөрәк йылыһын һалып эшләүсе уҡытыусылар. Шундай педагогтарҙың береһе – Ҡаҙаҡҡолова Әлфиә Ғәббәс ҡыҙы.\n1972 йылдың һыуыҡ ғинуар айында Һултантимер ауылында йәшәүсе күп балалы Ғәббәс һәм Сәғиҙә Ғәлиәкбәровтар ғаиләһендә иң кеселәре булып донъяға ауаз һала.\nТыуған ауылының 8 йыллыҡ төп дөйөм белем биреү мәктәбен тамамлағас, яҡшы билдәләргә генә уҡыған Әлфиә Сибай педагогия училищеһенә юллана. Уны тамамлағас, туған мәктәбендә эшләй башлай. Ситтән тороп Башҡорт дәүләт педагогия институтының филология факультетын тамамлай. Тырышлығы, эшкә яуаплы ҡарағаны өсөн дә ул 10 йылдан ашыу директорҙың уҡыу-тәрбиә эштәре буйынса урынбаҫары булып та эшләй. Мәктәп ябылыу сәбәпле, 2013 йылдан Матрай урта мәктәбендә балаларға башҡорт теле һәм әҙәбиәте буйынса белем бирә. Әлфиә Ғәббәс ҡыҙы – үҙ фәнен яҡшы белгән, һәр саҡ яңылыҡҡа ынтылған уҡытыусыларҙың береһе. Шуға күрә эш һөҙөмтәләре булып уның уҡыусылары тарафынан яуланған үрҙәр тора.\nЙыл һайын үткәрелеп килгән «Халҡым өсөн» Шәйехзада Бабич шиғырҙарын һәм «Урал батыр» эпосын яттан һөйләү конкурстарында уның уҡыусылары еңеү яулай, призлы урындар ала\nБашҡорт теле һәм әҙәбиәте буйынса үткәрелгән олимпиадала ла Боҫҡонова Ләйсән, Моталлапова Зөлфиә, Мостафина Азалиә призлы урындар яуланылар. Күренекле яҙыусы Таңсулпан Ғарипова исеменә үткәрелгән төбәк-ара ижади конкурсында Исламғолова Зәлифә II урын, «Республикаға дан йырлайым» район иншалар конкурсында I урын алды. Бөтә донъя туған тел көнөнә ҡарата республика күләмендә үткәрелгән «Әйҙә, шағир, маҡтау йырла һин!» яттан шиғыр һөйләүселәр конкурсында Байбаҡтина Гөлназ еңеүсе булды.\nРәми Ғарипов ижадына бағышланған шиғыр һөйләүселәрҙең интернет-конкурсында Фәйзуллин Фидан, Йәнгилдина Гүзәлиә призлы урындар яуланы.\nРеспублика күләмендә үткәрелгән Туған телде үҫтереү буйынса диалекттарҙың әҙәби телгә йоғонтоһо ту-раһында халыҡ-ара конференцияларҙа ҡатнаша.\nҮҙ эшеңә бирелеп эшләү өсөн, әлбиттә, ғаилә яғынан да һине аңлау кәрәк. Мәҡәләбеҙ геройы, Һултантимер ауылы егете Юныс менән тормош ҡороп, бик татыу ғүмер кисерәләр. Ике ул үҫтерәләр. Өлкән улдары Фәнүс хәҙерге мәлдә Себер тарафтарында үҙ һөнәре буйынса уңышлы эшләп йөрөй, ә кеселәре Айтуған быйыл Баймаҡ ҡалаһындағы Өфө яғыулыҡ-энергетика колледжының филиалына уҡырға инде.\n27 йыл ҡайны-ҡәйнә менән татыу ғүмер итеп әлеге көндә 90 йәшлек ҡайныһы менән бергә йәшәйҙәр.\nӘлфиә Ғәббәс ҡыҙына яңы уҡыу йылында ижади уңыштар, яңы үрҙәр, һаулыҡ теләйбеҙ.\nМатрай урта мәктәбе укытыусыһы.


«Киске Өфө» гәзитенең сайты - ГӘЛӘБӘШТӘ ЙЫРАУСЫЛАР ҺӘМ МИЛЛИ КЕЙЕМ ОҪТАЛАРЫ ЙЫЙЫНЫ - 2019 - Мәҡәләләр\nГӘЛӘБӘШТӘ ЙЫРАУСЫЛАР ҺӘМ МИЛЛИ КЕЙЕМ ОҪТАЛАРЫ ЙЫЙЫНЫ\nХәйбулла районы Һаҡмар-Наҙарғол ауылының үр яғында, Һаҡмар туғайындағы ғәжәп күркәм урында 2019 йылдың 14 июнь көндө бер юлы ике бәйге үтте. Гүйә, ике ҡанатын ҡағып, Уралтау иңләп осҡан Аҡбуҙатты менеп, Уралбатыр менән Һомай килеп төштө. Йыйылған халыҡҡа фатиха биреп, ике илаһи ҡанат бүләк итте рухи батырҙарыбыҙ: сәсәнһүҙ оҫталарына - йыр-моң ҡеүәһе, ҡул эше оҫталарына - милли биҙәктәрҙе тергеҙеү ҡомары! Ҡупшы сәхнәлә Мөхәмәтйән йыраусы Ҡаҙаҡбаев хөрмәтенә Төбәк-ара асыҡ сәсәндәр бәйгеһе башланды, йәнәшәләге аулаҡ аласыҡтарҙа - Әсмә Усманова иҫтәлегенә "Гәләбаш тауы буйында" тип исемләнгән милли кейем оҫталары конкурсы теҙелеп китте.\nХәйбулла төбәгенең уникаль халыҡ ижады һандығы - милли ҡурсаулыҡ булыуы хаҡында Мөхәмәтйән олатай менән Әсмә инәй икеһе бер булып гел әйтә килде: беҙҙәге - ауыҙ-тел ижады, тәбиғәт, кешеләр яҙмышы, шәжәрә, йыр, ҡурай, бейеү, милли кейемдәр - мәңге лә бөтмәҫ бәрәкәт. Улар икеһе лә бер ниндәй ҡаршылыҡҡа, ауырлыҡҡа, ситләтеүгә ҡарамай, ошо хазинаны һаҡланы һәм мөмкин булғандың барыһын эшләп, белгәнен башҡорт халҡына тапшырҙы. Илдән алғаныңды илгә ҡайтарыу бурысы менән йәшәнеләр. Был - уларҙың тарихи миссияһы булғандыр. Урал батыр ораны менән Һомай моңо кемгә генә ҡағылмай, ишетелмәй, кемде генә илһамландырып-байытмай, әммә бик һирәктәр генә был ҡот-бәрәкәтте халыҡҡа өләшә. Аҡъяр ауылы егет-ҡыҙҙары "Гәләбаш тауы буйында" уйынын башлай. Риүәйәттәге гәләбаш күҙ алдына килә. Бөгөн донъяның ике генә музейында - Дрезденда һәм Санкт-Петербургта һаҡланған башҡорт гәләбашы өлгөләре, емелдәп-сылтырап, Һаҡмар буйҙарын йәмләй.\n"Һаҡмар буйында, Әбеш ауылы аръяғында, Төрткән яғында, бер бәләкәй тау бар - уны Гәләбаш түңе, тиҙәр. Борон шул тау башында ҡайындар менән уратылған аулаҡ аҡланда ҡыҙҙар йыйылып уйын ҡорған. Бай ҡыҙҙары үҙҙәренең гәләбашын ҡайынға элеп торған. Лыс көмөштән генә булғас, гәләбәш әллә ҡайҙан уҡ йылтырап күренә икән. "Селтәр элдем ситәнгә..." тигән таҡмаҡта ла шул биҙәүес хаҡында һүҙ бара бит - ҡыҙҙар ауыр көмөш тәңкәнән торған селтәр, һаҡал, гәләбаштарын ағасҡа, ситәнгә, кәртәгә элеп тороп та уйнаған. Күҙ алдында бит. Етмәһә, майҙанды ла йәмләй..." Был иҫтәлек һүҙҙәре - Әсмә инәй һөйләгәндәрҙән. Уның хыялы тормошҡа ашты - Хәйбулла районы ҡатын-ҡыҙҙары уның баласаҡ хыялын балҡытып торған гәләбашты - башҡорт ҡыҙҙарының баш кейемен тергеҙеп, Һаҡмар буйында уйын ҡорҙо.\nРайон мәҙәниәт бүлеге етәксеһе Лариса Рәшит ҡыҙы Мәмбәтова менән өлкән методист, район "Ағинәй" йәмәғәт ойошмаһы етәксеһе Миңзифа Ибраһим ҡыҙы Ишемғоловалар Әсмә инәйҙең яҡты рухына бағышлап, был йыйынды Төбәк-ара асыҡ конкурс тип иғлан итте. Әбеш ауыл советы биләмәһе башлығы Таһир Мөғлөтдин улы Юнысов бөтә тирә-яҡ ауыл оҫталарын аяҡҡа баҫтырып, йыйнаҡ сәхнә эшләтте, мәғәнәле эмблема, байраҡтар элдерҙе, аласыҡтар, аш-һыу, ял итеү урындары, тирмәләр ҡорҙорҙо. Ҡунаҡсыл һәм хәстәрлекле, ихлас хужалар килгән ҡунаҡтарҙың һәр береһенә күргәҙмәлек тыныс урын, ял итерлек шарттар булдырҙы. Иң матуры, әлбиттә, йырлап аҡҡан Һаҡмар буйы үҙе ине.\nАрҙаҡлы йыраусы Мөхәмәтйән Ҡаҙаҡбаев репертуарынан оҙон көйҙәр, мөнәжәттәр, ҡобайырҙар башҡарыусылар Хәйбулла ауылдарынан ғына түгел, тирә-яҡ райондарҙан, хатта Өфөнән дә килгәйне. Танылған ҡурайсы Юлай Ғәйнетдинов етәкселегендәге талапсан баһалама комиссияһына ҡатнашыусыларҙы тыңлап, һәр береһенә лайыҡлы баһа биреү өсөн арыу уҡ түҙемлек, диҡҡәт һалырға тура килде. Ю. Ғәйнетдинов Мөхәмәтйән ағайҙың оло талант эйәһе булыуын, уны халыҡ-ара кимәлдә лә баһалауҙарын, Танимота тигән Япония ғалимының уны тыңлар өсөн генә Башҡортостанға килеүен һәм йыраусыны Бөтөн донъя йыр фестиваленә саҡырып ҡайтыуын, 2000 йылда бергәләп Японияға сәйәхәт итеүҙәрен ентекләп бәйән итте. "Ошондай оҙон көйҙәрегеҙ йәшәй икән, милләтегеҙ ҙә йәшәйәсәк", - ти япон ғалимы Мөхәмәтйән ағай менән осрашыуҙың йомғаҡлау һүҙе итеп. Был хәҡиҡәттең бөгөнгө оҙон көй башҡарыусы йырсыларыбыҙ аңына һалыныуы ҡыуаныслы. Әлеге бәйгелә ҡатнашыусылар ҙа бөйөк йыраусының васыятына, мираҫына тоғролоҡ һаҡлауҙың төп талап булыуын яҡшы аңлаған булып сыҡты. Хәйбуллалар үҙҙәре Илдар Юнысов менән Камил Илембәтовты Мөхәмәтйән ағайҙың мираҫын дауам итеүселәр тип иҫәпләй. Былтырғы бәйгелә төп еңеүсе исеме лә үҙҙәренекенә - Камил Илембәтовҡа бирелгән. Әммә был юлы бәйгенең төп бүләктәрен дандары әллә ҡайҙарға таралған Баймаҡ районы Буранбай ауылы егеттәре - Рәмил Ҡотдосов менән Аралбаевтар яуланы һәм конкурстың кимәлен ысынлап та Мөхәмәтйән йыраусы кимәленә лайыҡ юғарылыҡҡа күтәрҙе...\nӘ икенсе бәйгелә иһә башҡорт ҡатын-ҡыҙҙарының милли кейемен яратҡан, аңлаған, ихлас күңелдән тергеҙергә, таратырға тотонған оҫта ҡуллылар - Учалынан (милли орнаменттар, кейемдәр, биҙәүестәр белгесе Азат Салауат улы Ғарипов етәкселегендә), Йылайырҙан (Юлдыбай ауылында ағинәйҙәрҙе әйҙәүсе, биҙәүестәр һәм башҡорт кейеме өлгөләрен ижад итеүсе Миләүшә Моратова етәкселегендә), Ырымбур өлкәһенең Орск ҡалаһынан (әллә нисә йылдарҙан бирле күркәм милли кейем кейенеп, башҡорт мәҙәниәтен ололоҡлап-пропагандалап йөрөүсе фиҙакәр йәнле шағирә һәм һәүәҫкәр көйҙәр авторы Минзәлә Аҡҡошова етәкселегендә) ҡатнашты. Бәйгене шулай уҡ Бөрйәндән ( Иҫке Собханғолдан ҡашмау оҫтаһы Таңһылыу Ғимранова әйҙәүендә), Сибайҙан (милли кейемде яратыусы һәм үҙенсә генә зауыҡ менән кейеп йөрөп таратыусы Мәмдүҙә Илбәкова менән "Талир тәңкә " милли кейемдәр әҙерләү ойошмаһының Сибай сәнғәт колледжындағы бүлексәһендә оҫтарған дүрт һылыу ҡыҙ), шулай уҡ Әбйәлилдән (Тәғзимә Махиянова - Хәйбулла яғының ҡоҙағыйы, боронғо кейеҙ-ҡораманы, һаҡал-ҡашмауҙарҙы һаҡлаусы һәм тергеҙеүсе, Вәзәм ауылына килен булып төшкән талантлы һәм булдыҡлы Гөлназ Суринаның әсәһе) һәм Хәйбулла районының байтаҡ ҡына ауылдарынан йәмғеһе иллегә яҡын оҫта башҡорт ҡатындары күтәрмәләне. Сөбханаллаһ, әссәләмәғәләйкүм, иҫәнмеһегеҙ, тип улар сыуаҡ көндө, һылыу туғайҙы, бер-береһен сәләмләне! Ҡырҡтан ашыу бай ырыулы башҡорт халҡының кейемдәре күп төрлө, атамалары ла һәр төбәктә үҙенсә. Шуға күрә уларҙы таныуға, дөрөҫ атамаһын белеүгә һәм тергеҙеүгә әлеге ваҡытта ныҡ иғтибар бирелә. Әҙәби телдә һәм махсус әҙәбиәттә, ғилми хеҙмәттәрҙә һәм халыҡ араһында осраған һәр бер исем-атама иҫәпкә алына, теркәлә, һүҙлектәр төҙөлә, киренән белгестәргә һәм бөтә халыҡҡа еткерелә. Атамалар менән бергә кейемдәр ҙә кире ҡайта, иҫкә төшә, элекке мәғәнәһе менән үҙ урынын ала. Яңы биҙәүес элементтары ла халыҡсан дөрөҫ атамаһы менән ҡулланылышҡа инә. Шуға күрә кейем-һалымдың, биҙәүестәрҙең дөрөҫ исемен беләләр, биҙәккә һалған һәр бер бөртөк мәрйен, ҡортбаш, тәңкә, таҫма, көмбәҙ, өрфөйә, ҡытай, гәрәбә, аҡыҡ, сулпы, уҡа, аҡташ, бәйғәмбәр борсағы - һәр нәмә ни өсөн ҡуйылғанын белеп-аңлап эшләргә тырышалар. Был яҡтан оҫталар бик яуаплы ҡарай.\n"Гәләбаш тауы буйында" конкурсы алдына башҡорт ҡатын-ҡыҙҙарының баш кейемдәре - гәләбаш, ҡашмау, текә ҡалпаҡ, таҡыя өлгөләрен баһалау маҡсат итеп ҡуйылды. Шулай уҡ баш кейемен биҙәп торған сәсҡап (елкәлек, елкәсуҡ), сәсмау (сәсмәүер, ҡаралыҡ), эйәкте уратып ҡаплаған һағылдырыҡ (ҡаптырма,элмәк, эйәклек, ҡаплауыс, эйәкмәрйен), сикәнән төшөп торған сикәсуҡ (сикәһырға, сикәтәңкә) һәр милли кейемдә кәрәк була. Конкурстың йәме булған - һаҡал, селтәр, яға, түшелдерек, иҙеү, хәситә, алмиҙеү - шулай уҡ айырым баһаланды.\nБаштан уҡ шулай һөйләшелде: бөгөн башҡорт милли кейемдәрен тергеҙеү өс йүнәлештә бара һәм өс төркөмгә бүлеп ҡарала: сәхнә кейеме (ҡурайсы, ҡумыҙсылар, йырсы, бейеүселәр кейеме, ансамбль, мифик һәм әкиәти образдарҙың костюмы), стилләштерелгән этник кейем (башҡорт милли орнаменты, биҙәүестәре, кейем тегеү-биҙәү үҙенсәлектәре менән таныулы, халыҡ араһында, көндәлек тормошта кейерлек), этнографик кейем (боронғо башҡорт ырыу үҙенсәлектәре һаҡланған, ҡомартҡы булған һәм тарихи-фәнни яҡтан нигеҙләнгән, асыҡ танылып торған).\n"Гәләбаш тауы янында" бәйгеһенә килгән оҫталарҙы берләштергән бер дөйөм һыҙатты әйтеп китмәй булмаҫ: улар бер-береһенең эшен ихтирам менән өйрәнә, һаҡсыл һәм изге ниәттә бер-береһенә бар белгәнен өйрәтә. Мин бигерәк тә Йылайыр оҫталарының һүҙен онота алмайым: "Беҙ - оло изге эш башлап торабыҙ, милли кейемдәребеҙгә кейенеү генә түгел, күҙ һалғандан уҡ йөрәктәребеҙгә һағыш һәм иркәлек тула ине, тулҡынланыуҙан ҡулдарыбыҙ ҡалтырап, күҙҙәребеҙ йәшләнә торғайны... Башҡорт кейемен кейеү - оло дәрәжә, бәхет бит ул, ошо көндө күрҙек, Аллаһыға мең шөкөр, илебеҙ имен булһын! Халҡыбыҙға, балаларыбыҙға боронғо аҫыл кейемдәребеҙҙе бай итеп яңыртып кейҙереү - тормошобоҙҙоң йәме, мәғәнәһе һымаҡ булып китә хатта. Һеҙ беҙҙе маҡтамағыҙ, етешһеҙлектәребеҙҙе күрһәтегеҙ, үҙегеҙ күреп-белгәнегеҙҙе әйтеп китегеҙ."\nИң яҡшы тип табылған баш кейеме, биҙәүестәрҙе һайлаған баһамандар: Хәйбулла районы тыуған яҡты өйрәнеү музейы директоры, тарихсы Рәзилә Байғусҡарова, Сибайҙа һәм Хәйбулла яғында булып торған милли кейем һәм мөнәжәт байрамдарының даими иғәнәсеһе, Өфөлә "Башгосбланк"дәүләт унитар предприятиеһы генераль директоры, эшҡыуар Гөлсәсәк Ҡадир ҡыҙы Әлибаева, Учалы ҡалаһында уҡытыусы, милли орнамент һәм кейемдәр буйынса фәнни хеҙмәттәр авторы, рәссам Азат Салауат улы Ғарипов менән мин үҙем, баһалама рәйесе булараҡ, бергә ҡараныҡ. Бәйге ифрат алсаҡ, халыҡсан рухта барҙы: оҫталар иркенләп йөрөп фекер алышты, һәр күргәҙмә аласығы алдында күмәк кәңәш ҡоролдо, һәр кем үҙ эшенең ябай ғына түгеллеген белә. Милли кейем үҙенсәлектәрен асыҡларға тырышыу, һорауҙарға яуап алыу, бигерәк тә етешһеҙлектәрҙе күреү һәм төҙәтеү өсөн килгәйне улар. Республиканың "Ағинәй" йәмәғәт ойошмаһы күптән инде "Милли кейемдәге хаталарҙы төҙәтеү өҫтөндә эш" иғлан итте, һәр оҫта үҙ эше өсөн тәғәйен яуап бирә, һүҙлек төҙөй, һәр элемент, орнамент исемен белә һәм аңлата - был уларға өй эше булараҡ бирелде.\nГран-при бүләген яулаған Светлана Ибраһимова Хәйбулла районы Ғәлиәхмәт ауылыныҡы. Уның зауыҡлы селтәр, ҡашмауҙары, биҙәүестәре республика кимәлендә билдәле, Санкт-Петербург, Мәскәү һылыуҙары ла яратып кейерлек өлгөлө эштәрҙең башы уның әсәһендә - Ғәлиәхмәт ауылында йәшәүсе Минзәлә Насированың алтын ҡулдарында һәм алдан күреүсән аҡылында. Заманалар булдыҡлы һәм хәстәрле кешеләргә оран ташлағас, ҡыҙыма бер һөнәр, эшләп тапҡан мал ҡото булыр, тип ошо боронғоса селтәр, ҡашмау эшләү серен өйрәтә Минзәлә, үҙе лә арымай-талмай булыша, ярҙам итә. Үҙенә күрә милли зауыҡлы, фәһемле ғаилә кәсебен шулай яйға һала улар.\nШулай итеп, гәләбаш буйынса бик ҡыҙыҡлы күренешле бәйге булды. Беренсенән, ниһайәт (!) гәләбәш бөтә боронғо йәме, дәрәжәһе, хоҡуғы менән башҡорт ҡатыны башына кейелде. Икенсенән, бөтә был ҡомартҡыны иҫбатлап-юллап биргән Әсмә инәй Усманованың рухына бер оло тәһлил-тәсбих булды. Өсөнсөнән, музей экспонатынан, китап-каталогтарҙан өйрәнеп, үҙ тарихи хәтерен һәм этнографик белемен, тәжрибәһен, үҙ саялығын һәм һөйөүен ҡушып эшләгән гәләбаштар һәр кем күңеленә хуш килде. Гүйә, тау башына уйынға йыйылған ҡыҙҙар кеүек, һәр кем өр-яңы гәләбаштарҙы сәләмләне, маҡтап теләктәр әйтте. Яугир, донъялыҡлы, уңған башҡорт ҡатын-ҡыҙҙары "лыс көмөш тәңкәнән торған гәләбашты кейгән һәм кейәсәк" тигән уй һәр кемгә уйылды.\nЯҙылған: 03.07.19 | Ҡаралған: 485


Назир Сабитов | Әбйәлил - Абзелил - Part 104\nЗаписей (1059), комментариев (0)\nТансулпан Буракаева, фильм «Кәләш алам»\nҠиәмәт көнө (судный день) беҙ ҡәберҙән ҡутарылып яңынан терелгәс, һорау алыу ваҡытында барыбыҙҙа тамуҡ өҫтөндәге сират күпере аша үтәсәкбеҙ. Әгәр үтә алһаҡ, беҙ йәннәтле булырбыҙ, әгәр Алла Тәғәлә насыйп итһә. Ошо һынауҙы үткәндә, кемдәр лайыҡлы — йәннәт әһеле булыр, кемдәр хурлыҡлы, тамуҡҡа ғазаб өсөн ҡолап төшәр. Ҡиәмәт көнө шуға ла иң ҡурҡынысы ошо күперҙе үтеү. Әгәр ҙә аҙ ғына гөнаһы булып та тамуҡ утынын хәүефеннән бәндәләр сафлана үә паҡлана алһалар, йәғни күперҙән уҙған саҡта йәһәннәм ялҡыны уларҙың яманлығын көйҙереп ҡалдырһа, был кешеләр аның осона барып етәр, ни хиҡмәт, йәннәтле булырҙар. Был Аллаһ Тәғәләнең сере, рәхимлеге, ҡөҙрәте. Шуға ла ысын күнелдән уға ышанайыҡ.\nҠорбан байрамы 24 сентябрь 2015 йыл\nАвтор: Назир Сабитов в фотолар\nТаштимер ауылы мәсете\nАллаһ Тәғәлә изге Ҡөръән китабы менән ант итәм «Тамуҡ хаҡ, Ожмаҡ хаҡ» — тип әйтә. Аллаһ Тәғәлә хаҡлы; кемдер изгелектәр ҡыла, намаҙ уҡый, ураҙа тота, ә икенсе берәү шашып Хаҡ Тәғәләне танымай йәшәй бирә. Шуның өсөн теге әхирәт донъяла ошо был ғүмерҙә ҡылған эштәр өсөн һәр кемден үҙ урыны буласаҡ. Был темала иң ҡурҡыныс урын «тамуҡ» хаҡында яҙып китәйем. Шуныһын белеп китегеҙ, әле тамуҡта мәрхүм булған бер кеше лә юҡ. Ошо бар донъябыҙ ере менән аҫты өҫкә килгәс, барыбыҙҙа сират күперен үтеп — кемдер тегендә, ә кемдер бында инер. Ә тамуҡ әлегә әҙер, көтөп тора кемделер. тулыһынса ошонда уҡығыҙ...\nҠөрйән уҡыусылар ярышы — Тупаҡ ауылы\nБәйғәмбәребеҙ ғәләйһис-сәләм иҫкәртә: «Намаҙҙы уҡымау бәндәнен иман һәм көфөрлек уртаһында икәнен белдерә. Шулай булғас, намаҙҙан баш тартыу көфөрлеккә инеү. Намаҙ уҡымау иманһыҙлыҡ юлына илтә».\nАллаһ Тәғәләне ысын күнелдән танығандан һуң уға шөкөр итер кәрәк. Шөкөрҙен мәғәнәһе рәхмәт тейеүҙә. Ошо бар донъяға, ғаиләгә, балаларға, биргән һыуына, еренә, малына һәм башҡа ниғмәттәргә. Аллаһы Тәғәлә барын биргән беҙгә; шундай матур тәбиғәт, таҙа һауа, бөтмәҫ һыу, тамаҡ, бөтөн донъя, байлыҡ, икешәр-өсәр машина һәм башҡа. Әфәттәр, һуғыштар юҡ, аслыҡ юҡ – ожмаҡта йәшәйбеҙ түгелме? Сит илдәрҙәге һымаҡ аслыҡтан, һыуһауҙан үләбеҙме, сүлдә йәшәйбеҙме, бысраҡ һыу эсәбеҙме? Юҡ шул, шуға ла ҡоторабыҙ. тулыһынса ошонда уҡығыҙ...\nАллаһ Тәғәләнен араҡы эсеүселәргә язаһы\nАллаһ Тәғәлә араҡы хәмер эсеүселәргә теге донъяла нимә вәғәҙә итеп һәм ниндәй яза әҙерләгән һуң. Хәмер тигән һүҙҙе ғәрәпсәнән башҡортсаға әйләндерһәк “ағыу” тигән мәғәнәлә. Хәмергә бар төрлө иҫерткес эсемлектәр инә. Спирт төрҙәренән — барыһынан алып, һыра (пиво) һәм бал (брага) тигән бар иҫерткес нәмәләр.\nБеҙҙен халыҡ шашып “культурно” эсәбеҙ, беҙ алкаш түгел тип ҡуҡырайып араҡы эсеүҙәрен туҡтатмайҙар. Нисек инде тыуған көн, юбилейҙәр, туйҙар үткәрәһен эсмәйенсә? Бында инде ярыш, нисек булһала күршендән уҙғарып, бына шулай кәрәк тип, әхләктәрен тапап, имандарын юғалталар. Беҙҙен элекке быуындар араһында булмаған кафыр, шайтан ғәҙәттәрен индереп халҡыбыҙ алйып йәшәй. Хәҙер шуға барып етте: Беҙҙең ата-әсәләр эскәндәр бит — тип, шуға һылтаналар. Белгәндәре Аллаһ Тәғәлә ғәфү итәр тигән өмөттә йәшәп килә. Ни ҡурҡыныс һәм ниндәй ҡаты яза уларҙы көтә, әйҙәгеҙ динебеҙҙә шул хаҡта әйтелгәнен уҡып китәйек. тулыһынса ошонда уҡығыҙ...\nУраҙа байрам Таштимер мәсетендә 2015 йыл\n« Сюда 1 ... 102 103 104 105 106 Туда »\nДоғалар - 17 920 views\nЙәсин - 17 738 views\nНамаҙ уҡыу тәртибе - 17 210 views\nКОНТАКТЫ - 16 403 views\nМөжәүир хәҙрәт доғаһы - 14 058 views\nҠөръән уҡыу тәртибе - 13 991 views\nҠорбан салыу тәртибе - 11 279 views\nТаҡмаҡтар - 10 987 views\nТәһлил - 10 031 views\nАВТОР ТУРАҺЫНДА - 9 679 views\nМүлк (Тәбәрәк) сүрәһе - 7 973 views\nФитыр саҙаҡаһы - 7 749 views\nӨйгә (нигеҙгә) мәжлестә доға ҡылыу - 7 632 views\nАуыҙ асыу доғаһы - 7 571 views\nСАЙТҠА ЯРҘАМ (САҘАҠА) - 7 562 views\nНәҙер ҡорбаны - 7 452 views\nТәсбих тартыу һәм намаҙ - 7 386 views\nАуырығанда уҡыла торған доғалар - 7 315 views\nЙәсин - 7 159 views\nФәхретдинов Ризаитдин. Нәсихәттәр - 7 143 views\nБашҡорттарҙа Ислам дине йолалары - 7 105 views\nМәйетте йыуыу һәм кәфенләү - 7 081 views\nТәһәрәт - 6 893 views\nСират күпере - 6 728 views\nҠөръән бағышлау - 6 720 views\nҠәберҙәге ҡаты һорау - 6 718 views\nМөнәжәттәр - 6 643 views\nХәҙистәр - 6 406 views\nРамаҙан айы - 6 378 views\n«Йәсин» сүрәсенең фазыйләттәре - 6 326 views\nФатиха - 6 187 views\nИслам и башкиры - 6 174 views\nҠаһым түрә - 6 135 views\nЙәсин сүрәһе - 6 020 views\nӨшкөрөүсе Фәрит хәҙрәт - 6 020 views\nЯулыҡ хаҡында - 6 013 views\nШәмиғол хәлфә - 5 944 views\nБалаға ҡорбан - 5 677 views\nБалалар бүреләргә ҡаршы - 5 594 views\nЙәндең һуңғы әсенеүе - 5 478 views\nМөнәжәттәр (Көйлө мөнәжәттәр) - 5 461 views\nКешегә соҡор ҡаҙыма, үҙең төшөрһөң - 5 311 views\nШәүүәл айы - 5 290 views\nМуллағыҙ указноймы? - 5 266 views\nЯҙмыш — һикәлтәле юл - 5 228 views\nМөжәүир хәҙрәттең мөғжизәләре - 5 199 views\nКыйсасел-әнбия, ягъни пәйғәмбәрләр тарихы - 5 173 views\n«Бисмилләһи» хикмәте - 5 066 views\nДоғалар һәм кеше тормошо - 5 024 views\nЗыяратта өмә - 5 011 views\nБәраәт кисәһе - 4 998 views\nЙома мөнәжәте - 4 996 views\nСәхәр ашау - 4 959 views\nӨс хат - 4 911 views\nАш-һыу мәжлестәрендә - 4 774 views\nТәҡдир үә ризыҡ - 4 721 views\nХәҙистәрҙә ахырызаман билдәләре - 4 697 views\nШәүүәл айы ураҙаһы - 4 678 views\nИфтар – ауыҙ астырыу - 4 616 views\nдеревня Таштимерово - 4 592 views\nМәрхүмдәргә ҡылынған әжер-сауап - 4 580 views\nҠөрйән викторинаһы - 4 572 views\nРизаитдин Фәхретдинов нәсихәттәре - 4 462 views\nБаш ауырыуынан. Джаушан Кәбир доғалығынан - 4 448 views\nЕр һәм йыр улы - 4 437 views\nШөкөр итеү - 4 363 views\nНамаҙҙағы хаталарҙы төҙәтеү - 4 338 views\nЗәкәт бирҙеңме? - 4 329 views\nӘбйәлилдә, Озерный ауылында яңы мәсет - 4 302 views\nБалаҡарға - 4 299 views\nЗәйнулла ишан шәжәрәһе - 4 287 views\nӘкиәт «Батыр һалдат» - 4 264 views\n«Әл-Ҡадр» сүрәһе - 4 240 views\n«Орнамент» Әбйәлил, Ишкилде ауылы оҫталары күреп үрә - 4 216 views\nӘбйәлил районы, Яҡтыкүл ял итеү зонаһы - 4 178 views\nӘкиәт «Боғар хан улдары» - 4 132 views\nҒәйет алдынан - 4 110 views\nгармунсы дуҫ, нәфис фильм - 4 080 views\nӘкиәт «Ҡаһарман батыр» - 4 061 views\nАуырыу кешенең намаҙы - 3 978 views\nБашҡорт - 3 978 views\nИшкилде ауылында мәсет асыу байрамы - 3 893 views\nУҡы һин намаҙынды - 3 837 views\n“Әғүүҙү бисмиллә” — нең фәзыләте - 3 801 views\nМусульмане Абзелиловского района в Магнитогорске - 3 752 views


Стәрлетамаҡ ҡалаһынан 24 йәшлек ир батут үҙәгендә тән йәрәхәттәре алып аңын юғалта - Bash.News\nСтәрлетамаҡ ҡалаһынан 24 йәшлек ир батут үҙәгендә тән йәрәхәттәре алып аңын юғалта\nСтәрлетамаҡ ҡалаһынан 24 йәшлек ир батут үҙәгендә тән йәрәхәттәре алып аңын юғалта https://bash.news/news/113520_strletama_alaynan_24_jshlek_ir_batut_gend_tn_jrxttre_alyp_ayn_yualta/?lang=bash\n07 ғин 2020, 22:15\nДауаханала бер нисә көн комала булғандан һуң уның ғүмере өҙөлә. Был аяныслы хәл үткән йылдың декабрендә теркәлә. Ғаилә башлығы ике йәшлек улы менән урындағы ял итеү үҙәктәренең береһенә килә. Әммә ял уның өсөн фажиғәле тамамлана. Тулыраҡ БСТ каналы хәбәрсеһе Гүзәл Борханова яҙмаһында.\nРөстәмдең туғандары ауыр юғатлыуҙан ни эшләргә лә белмәй. Ул махсус тәғәйенләнештәге ғәскәрҙәрҙә хеҙмәт итә, әрменән һуң өйләнә. Йәшәргә лә йәшәргә ине.. Әммә Яңы йыл алдынан батут үҙәгендә булған ял хәйерһеҙ тамамлана. Рөстәм батутта һикергәндә ҡолай, умыртҡа бағанаһы имгәнә һәм ашығыс рәүештә дауаханаға оҙатыла.\nИлшат Рәхимов, Рөстәмдең атаһы: “Умыртҡа бағанаһының бишенсе һөйәгендә күп һанлы һыныуҙар, табиптар шундай диагноз ҡуйҙы, мин улымды үҙем судмедэкспертизанан алып ҡайттым”.\nАнатолий Виноградов, Рөстәмдең ҡайныһы: “Бер ваҡытта ла баш ауырытыуына зарланманы, сәләмәтлеге яҡшы ине”.\nТуғандары белдереүенсә ,24 йәшлек Рөстәм, һаулығына бер ваҡытта ла зарланмаған. Типһә тимер өҙөрлөк сағында, ғаиләһенә матди яҡтан ярҙам итәм тип, вахта менән Выборгта эшләгән. Өс айҙан һуң, Яңы йыл ҡаршыларға ғаиләһенә ҡайтҡан. Әммә уға яҡындары менән тыуаһы йылды ҡаршылау насип булмай, батут үҙәгендә ауыр тән йәрәхәте ала.\nИлшат Рәхимов, Рөстәмдең атаһы: “Батут бик ауыр спорт төрө. Шуның өсөн балаларҙы бик ҡарап ҡына ебәрергә йәки бөтөнләй ебәрмәҫкә кәрәк, сөнки унда әҙерлекле кешеләр генә шөғөлләнергә тейеш”.\nЫсынлап та, Рәсәй спорт министрлығы реестрыныда был шөғөл батут спорты булараҡ теркәлгән. Дәүләт стандарттары буйынса унда медицина белешмәһе булған спорт мәктәбе уҡыусылары тренер оҙатыуында ғына шөғөллөнеү хоҡуғына эйә. Батуттарҙы ҡулланылыу тәртибенә Башҡортостан йәштәр сәйәсәте һәм спорт министрлығы аңлатмаһы.\nАлексей Новиков, Башҡортостандың йәштәр сәйәсәте һәм спорт министры урынбаҫары: “Спорт батуты спортсыларҙы әҙерләй торған махсус спорт мәктәптәрендә генә ҡулланыла. Унда әҙерлеге булмаған балалар урамдан индерелмәй. Был бинаның хужаһы Рәсәй батут спорты талаптарын инҡар иткән”.\nБатут уйын үҙәге бала-сағаның шат тауыштарынан гөрләп тора. Күптәр ата-әсәләре һәм туғандары оҙатуында ял итә. Әммә күпселек халыҡ ошо батуттарҙа булған фажиғәле хәл тураһында бер ни белмәй булып сыҡты.\nКүңел асыу һәм ял итеү үҙәгендә был ваҡиға тураһында беҙҙең менән һөйләшеүҙән баш тарттырлар.\nОсраҡ буйынса тәфтиш комитеты Рөстәмдең үлеме факттарын асыҡлау маҡсатында тикшереү башлаған.\nЕвгений Каневский, Рәсәй тәфтиш комитеты Башҡортостан буйынса идаралығы етәксеһенең өлкән ярҙамсыһы: “Әлеге ваҡытта ваҡиға урыны тикшерелгән, ирҙең үлеменә килтергән сәбәптәрҙе иҫбатлау өсөн суд-медицина экспертизаһы билдләләнгән. Шаһиттарҙан һорау алына, ваҡиғаға килтергән шарттар һәм сәбәптәр асыҡлана. Тикшереү һөҙөмтәләренән сығып, тейешле ҡарар ҡабул ителәсәк”.\nҠыҙғанысҡа күрә, батутта үҙ көсөнә ышанған оҫта һөнәрмәндәр ҙә трюктар башҡарғанда хаталанып, ҡазаланған осраҡтар бар. Үткән йылдың сентябрендә күнекмәләр барышында танылған сәхнә оҫтаһының йәрәхәтләнеүе тураһында хәбәр иткәйнек, бәхеткә ул аяғына баҫты. Әммә һуңғы осраҡта Рөстәмдең ғүмере өҙөлдө. Ҡатыны һәм улы таянысһыҙ һәм яҡлаусыһыҙ ҡалды.\nБашҡортостанда Яңы йыл каникулында 26 турист һәм балыҡсы юғалған\n12:00, 13 ғин


Башҡортостанда алдағы өс көндә -35 градусҡа тиклем һыуыта // Йәмғиәт | новости башинформ.рф\n13 апрель, Шишәмбе\n9:45, 19 февраля 2021 Йәмғиәт\nБашҡортостанда алдағы өс көндә -35 градусҡа тиклем һыуыта Фото: Ксения Калинина\nБашҡортостанда алдағы өс көндә тағы ла нығыраҡ һыуыта. Башгидрометүҙәк мәғлүмәттәре буйынса, йома, 19 февралдә, көндөң аяҙлы-болотло һауа торошо көтөлә. Бер аҙ ҡар яуа. Юлдарҙа боҙлауыҡ, көньяҡ-көнсығышта ҡар һырынтылары. Ел төньяҡтан, йүнәлешен көньяҡ-көнбайышҡа үҙгәртеүсән талғын. Һауа температураһы -13,-18 градус була.\nШәмбе, 20 февралдә, бер аҙ ҡар яуыуы көтөлә. Ел көнбайыштан, төньяҡ-көнбайыштан талғын. Термометр бағанаһы төндә -20,-25, аяҙытҡанда 27,-32, көндөҙ -15,-20 градус.\nЙәкшәмбе, 21 февралдә, урыны менән бер аҙ ҡар яуа. Ел көнбайыштан, төньяҡ-көнбайыштан талғын. Һауа температураһы төндә -25,-30, аяҙытҡанда -35, көндөҙ -17,-22 градус.